
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 828 

9 Απριλίου 2013 


ΑΠΟΦΑΣΕΙ Σ 

Αριθμ. 6666 

Τροποποίηση - αντικατάσταση της υπ’ αρίθμ. 4843/ 
12.02.2008 (ΦΕΚ 211/Β711-02-2008) απόφασης του 
Υφυπουργού Πολιτισμού με θέμα «Εγκριση Οργα¬ 
νωτικού Πλαισίου Προγραμμάτων Άθλησης για 
Όλους» και των τροποποιητικών αυτής αποφά¬ 
σεων υπ’ αρίθμ. 34103/21-07-2008 (ΦΕΚ 1525/Β7 
04-08-2008) και 94842/24-08-2011 (ΦΕΚ 1945/Β731- 
08-2011). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1558/1985, άρθρο 27 «Σύσταση Γενικών Γραμ- 
ματειών» παρ. 2ε, περ ιν «Γενική Γραμματεία Αθλητι¬ 
σμού» (ΦΕΚ 137/Α/1985). 

β) Του άρθρου 39 του ν. 2725/1999 (ΦΕΚ 121/Α7 
17-6-1999) «Ερασιτεχνικός και επαγγελματικός αθλητι¬ 
σμός και άλλες διατάξεις, όπως ισχύει. 

γ) Του ν. 3852/2010 (ΦΕΚ 87/Α77-6-2010), «Νέα αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

δ) Του ν.3918/2011 (ΦΕΚ 31/Α72-3-2011) «Διαρθρωτικές 
αλλαγές στο σύστημα Υγείας και άλλες διατάξεις». 

ε) Του Π.Δ. 77/1985 «Οργανισμός της Γ.Γ.Α» (ΦΕΚ 28/ 
Α71985), όπως ισχύει. 

στ) Του Π.Δ. 63/2005 (ΦΕΚ 98/Α722-4-2005) «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά Όργανα». 

ζ) Του Π.Δ. 85/2012 (ΦΕΚ 141/Α721-06-2012), «Ίδρυση και 
μετονομασία Υπουργείων, μεταφορά και κατάργηση 
υπηρεσιών. 

η) Του Π.Δ. 86/2012 (ΦΕΚ 141/Α721-06-2012), «Διορισμός 
Υπουργών, Αναπληρωτών Υπουργών και Υφυπουργών». 

θ) Του Π.Δ. 98/2012 (ΦΕΚ 160/Α'/10-08-2012), «Τροποποί¬ 
ηση π.δ. 85/2012 Ίδρυση και μετονομασία Υπουργείων, 
μεταφορά και κατάργηση υπηρεσιών, (Α7141)». 

2. Την υπ’ αριθμ. 76056/Η/04-07-2012 (ΦΕΚ 2091/Β7 
05-07-2012) απόφαση του Πρωθυπουργού και του 
Υπουργού Παιδείας και Θρησκευμάτων, Πολιτισμού και 
Αθλητισμού περί ανάθεσης αρμοδιοτήτων στον Υφυ¬ 


πουργό Παιδείας και Θρησκευμάτων, Πολιτισμού και 
Αθλητισμού Ιωάννη Ιωαννίδη. 

3. Την υπ’ αριθμ. 4843/12-2-2008 (ΦΕΚ 211/Β711.2.2008) 
απόφαση του Υφυπουργού Πολιτισμού «Εγκριση Οργα¬ 
νωτικού πλαισίου Προγραμμάτων Αθλησης για Όλους» 

4. Την υπ’ αριθμ. 34103/21-7-2008 (ΦΕΚ 1525/Β7 
04-08-2008) απόφαση του Υφυπουργού Πολιτισμού 
«Τροποποίηση και συμπλήρωση της υπ’ αριθμ. 4843/12- 
2-2008 απόφασης του Υφυπουργού Πολιτισμού «Εγκρι¬ 
ση Οργανωτικού πλαισίου Προγραμμάτων Αθλησης για 
Όλους». 

5. Την υπ’ αριθμ. 94842/24-08-2011 (ΦΕΚ 1945/Β7 
31-08-2011) απόφαση του Υφυπουργού Υγείας και Κοι¬ 
νωνικής Αλληλεγγύης με θέμα «Τροποποίηση - αντικα¬ 
τάσταση της υπ’ αρίθμ. 4843/12-02-2008 απόφασης του 
Υφυπουργού Πολιτισμού με θέμα «Εγκριση Οργανωτικού 
πλαισίου Προγραμμάτων Άθλησης για Ολους» και της 
τροποποιητικής αυτής υπ’ αριθμ. 34103/21-7-2008 από¬ 
φασης του ίδιου Υφυπουργού. 

6. Την ανάγκη της εύρυθμης λειτουργίας των Προ¬ 
γραμμάτων «Αθλησης για Ολους» 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Την τροποποίηση - αντικατάσταση της υπ’ αριθμ. 
94842/24-08-2011 απόφασης του Υφυπουργού Υγείας και 
Κοινωνικής Αλληλεγγύης με θέμα «Τροποποίηση - αντι¬ 
κατάσταση της υπ’ αριθμ. 4843/12-02-2008 απόφασης 
του Υφυπουργού Πολιτισμού με θέμα «Εγκριση Οργα¬ 
νωτικού πλαισίου Προγραμμάτων Αθλησης για Όλους» 
και της τροποποιητικής αυτής υπ’ αριθμ. 34103/21-7-2008 
απόφασης του ιδίου Υφυπουργού ως εξής: 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΠΡΟΓΡΑΜΜΑΤΩΝ ΑΘΛΗΣΗΣ για ΟΛΟΥΣ 

ΜΕΡΟΣ Α ΠΛΑΙΣΙΟ ΟΡΓΑΝΩΣΗΣ ΚΑΙ 
ΛΕΙΤΟΥΡΓΙΑΣ ΠΡΟΓΡΑΜΜΑΤΩΝ ΑΘΛΗΣΗΣ για ΟΛΟΥΣ 

Αρθρο 1 

Φιλοσοφία και σκοποί των Προγραμμάτων 
Αθλησης για Όλους 

1.1 Η δια βίου άθληση αποτελεί μια από τις βασικές συ¬ 
νιστώσες για την ποιοτική διαχείριση και ουσιαστική αξι¬ 
οποίηση του ελεύθερου χρόνου του πολίτη, λαμβάνοντας 

υπόψη το σύγχρονο τρόπο ζωής και τα αποτελέσματα 
των ερευνών για τη θετική επίδραση της άσκησης στην 
υγεία και στην ψυχοκοινωνική κατάσταση του ατόμου. 

Για την ικανοποίηση των αναγκών άθλησης των πο¬ 
λιτών, σχεδιάστηκαν από τη Γ ενική Γ ραμματεία Αθλη¬ 
τισμού (Γ.Γ.Α.) τα Προγράμματα Αθλησης για Όλους 
(Π.Α.γ.0.). που αποτελούν τον προνομιακό χώρο σύν¬ 
δεσης και συνέχειας των άλλων δύο πυλώνων ανάπτυ¬ 
ξης του αθλητισμού, τη σχολική φυσική αγωγή και τον 
αγωνιστικό αθλητισμό. 

Τα Π.Α.γ.Ο. υλοποιούνται με την κεντρική ευθύνη του 
Υπουργείου Παιδείας και Θρησκευμάτων, Πολιτισμού και 
Αθλητισμού δια της Γ ενικής Γ ραμματείας Αθλητισμού 
(Γ.Γ.Α.), σε συνεργασία με τους Οργανισμούς Τοπικής 
Αυτοδιοίκησης (Ο.Τ.Α.) και άλλους φορείς, όπως αθλη¬ 
τικές ομοσπονδίες, αθλητικά σωματεία, μορφωτικούς 
συλλόγους, πολιτιστικούς συλλόγους, αθλητικά κέντρα, 
φορείς διοργάνωσης προγραμμάτων εργασιακής άθλη¬ 
σης, φορείς τριτοβάθμιας εκπαίδευσης κ.λπ. και απευ¬ 
θύνονται σε όλους τους πολίτες. 

1.2 Η άσκηση με τη συστηματική επιστημονική καθο¬ 
δήγηση αποτελεί ουσιαστική κοινωνική επένδυση, γιατί 
βελτιώνει την ποιότητα ζωής του ανθρώπου, συμβάλλει 
στην πρόληψη υγείας και των εκφυλιστικών τάσεων, 
στην ανάπτυξη διαπροσωπικών σχέσεων και σε μία κα¬ 
λύτερη σχέση ανθρώπου και φυσικού περιβάλλοντος. 
Σκοπός των Π.Α.γ.Ο. είναι η βελτίωση του βιολογικού 
επιπέδου των αθλουμένων, η καλλιέργεια αθλητικού 
χαρακτήρα και αθλητικής συνείδησης, η αξιοποίηση του 
ελεύθερου χρόνου και η αναψυχή των πολιτών. 

1.3 Οι επιμέρους στόχοι για την εξασφάλιση της ποι¬ 
ότητας και της ανάπτυξης των Π.Α.γ.Ο. είναι: 

• Ευκαιρίες συμμετοχής για όλους, ανεξάρτητα από 
ηλικία, φύλο, κοινωνική και οικονομική κατάσταση κ.λπ. 

• Δυνατότητες επιλογών σε αθλητικές δραστηριότη¬ 
τες και μορφές οργάνωσης της άθλησης. 

• Ύπαρξη «συνέχειας» από την προσχολική κινητική 
δραστηριότητα και τη σχολική φυσική αγωγή, έως την 
άσκηση και κίνηση στην τρίτη ηλικία. 

• Παροχή υπηρεσιών άθλησης με κάλυψη όλου του 
έτους και κάθε ημέρας της εβδομάδας με δραστηρι¬ 
ότητες. 

• Ενεργή συμμετοχή των αθλουμένων στον προγραμ¬ 
ματισμό των αθλητικών δραστηριοτήτων, με ενδεχόμενη 
οικονομική συμβολή σε αυτά. 

• Συνδυασμός της άθλησης με άλλες υπηρεσίες που 
προσφέρουν οι ΟΤΑ και ένταξη της άθλησης σε ολο¬ 
κληρωμένα προγράμματα παροχής υπηρεσιών στους 
πολίτες, με στόχο τη βελτίωση της ποιότητας ζωής. 

• Πλήρης εκμετάλλευση των αθλητικών εγκαταστά¬ 
σεων, αλλά και αξιοποίηση για δράσεις αθλητισμού και 
άσκησης των φυσικών μέσων και χώρων, όπως: πάρκα, 
δρόμοι, σχολικές εγκαταστάσεις κ.α. 

• Ύπαρξη ποιοτικών κριτηρίων και εσωτερικής αξιο¬ 
λόγησης των Π.Α.γ.Ο.. 

• Ανάπτυξη της εθελοντικής συμμετοχής. 

• Προβολή των Π.Α.γ.Ο. και πληροφόρηση των πο¬ 
λιτών. 

• Συνεργασία των ΟΤΑ με άλλους φορείς, όπως αθλη¬ 
τικές ομοσπονδίες, αθλητικά σωματεία, μορφωτικούς 
συλλόγους, πολιτιστικούς συλλόγους, οργανώσεις ερ¬ 
γασιακού αθλητισμού κ.λπ. 


• Εξειδικευμένα προγράμματα, με βάση την εδαφική 
ιδιαιτερότητα της περιοχής του κάθε φορέα (θάλασσα, 
λίμνη, βουνά, λόφοι κ.λπ.) 

• Παροχή υπηρεσιών σε άτομα με αναπηρίες, σε ευ¬ 
αίσθητες κοινωνικά ομάδες και σε άτομα με χρόνιες 
παθήσεις. 

• Ανάδειξη ειδικών αθλητικών γεγονότων (ειδικές ημέ¬ 
ρες - ειδικές εκδηλώσεις). 

• Προώθηση μη διαδεδομένων αθλημάτων. 

• Υποστήριξη ερασιτεχνικού αθλητισμού. 

• Συνδυασμός πολιτιστικών και κοινωνικών γεγονότων 
με αθλητικά γεγονότα. 

Αρθρο 2 

Είδη διαδικασιών υλοποίησης Π.Α.γ.Ο. 

Τα είδη διαδικασιών υλοποίησης των Π.Α.γ.Ο. αφορούν 
σε πέντε βασικούς τύπους: 

2.1 Διαδικασία τύπου 1 

Η διαδικασία αυτή αφορά στο Ολοκληρωμένο Πρό¬ 
γραμμα Αθλησης για Όλους (Ο.Π.Α.γ.Ο.), το οποίο υλο¬ 
ποιείται στο πλαίσιο προγραμματικής σύμβασης μεταξύ 
της Γ. Γ.Α. και του φορέα υλοποίησης. 

2.2 Διαδικασία τύπου 2 

Η διαδικασία αυτή αφορά στις κατηγορίες και στα 
είδη Π.Α.γ.0., όπου την ευθύνη υλοποίησης έχει ο φο¬ 
ρέας που υποβάλλει αίτηση-πρόταση, η οποία αξιολο¬ 
γείται και εγκρίνεται από την Γ.Γ.Α. 

2.3 Διαδικασία τύπου 3 

Η διαδικασία αυτή αφορά στα προγράμματα, όπου την 
ευθύνη σχεδιασμού και υλοποίησης την έχει η Γ.Γ.Α, η 
οποία συνεργάζεται με τους κατά περίπτωση αρμόδι¬ 
ους φορείς. 

2.4 Διαδικασία τύπου 4 

Η διαδικασία αυτή αφορά στα Π.Α.γ.Ο., όπου την 
ευθύνη σχεδιασμού την έχει η Γ.Γ.Α. ενώ την ευθύνη 
υλοποίησης την έχουν οι φορείς (Ν.Π.Δ.Δ., Ν.Π.Ι.Δ.), στο 
πλαίσιο υποβολής αίτησης-πρότασης από το φορέα και 
έγκρισης από την Γ.Γ.Α. ή προγραμματικής σύμβασης 
με το φορέα. 

2.5 Διαδικασία τύπου 5 

Η διαδικασία αυτή αφορά σε εκδηλώσεις άθλησης για 
όλους, ανεξαρτήτως φορέα σχεδιασμού και υλοποίησης, 
στο πλαίσιο υποβολής αίτησης-πρότασης από το φορέα 
και έγκρισης από την Γ.Γ.Α. 

Αρθρο 3 

Πιστοποίηση φορέων 

3.1 ΔΙΚΑΙΟΥΧΟΙ ΦΟΡΕΙΣ 

Δικαιούχοι φορείς είναι αυτοί που δύνανται να υπο¬ 
βάλλουν αίτηση-πρόταση υλοποίησης Π.Α.γ.Ο. στην 
Γ.Γ.Α. Οι φορείς αυτοί είναι οι Ο.Τ.Α. και τα νομικά τους 
πρόσωπα (Ν.Π.Δ.Δ., Ν.Π.Ι.Δ) τα οποία παρέχουν αρμοδίως 
υπηρεσίες στον τομέα του αθλητισμού. Επίσης, δύνανται 
να υποβάλλουν αίτηση-πρόταση υλοποίησης προγραμ¬ 
μάτων και άλλα Ν.Π.Δ.Δ. ή Ν.Π.Ι.Δ. μη κερδοσκοπικού 
χαρακτήρα, στους σκοπούς των οποίων περιλαμβάνε¬ 
ται η άθληση για όλους ή η λειτουργία προγραμμάτων 
άθλησης, τα οποία, ύστερα από αίτηση-πρόταση τους, 
επιλέγονται από την Γ.Γ.Α. για την υλοποίηση επιλεγ¬ 
μένων και στοχευόμενων δράσεων. 

3.2 ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΙΣΤΟΠΟΙΗΣΗΣ 
ΓΙΑ ΤΟ ΟΛΟΚΛΗΡΩΜΕΝΟ ΠΡΟΓΡΑΜΜΑ ΑΘΛΗΣΗΣ για 
ΟΛΟΥΣ 

Για την υλοποίηση Ο.Π.Α.γ.Ο., οι ενδιαφερόμενοι 
φορείς υποβάλλουν, εκτός από την αίτηση-πρόταση 
Ο.Π.Α.γ.Ο., τα εξής έγγραφα πιστοποίησης: 

(α) Πράξη ίδρυσης του νομικού προσώπου και έγγρα¬ 
φα νομικής υπόστασης αυτού. 

(β) Κανονισμό διοίκησης και λειτουργίας του νομικού 
προσώπου. 

(γ) Κατάσταση υπηρετούντος προσωπικού κατά ειδι¬ 
κότητα που σχετίζεται με το πρόγραμμα. 

(δ) Εγκεκριμένο προϋπολογισμό του τρέχοντος έτους 
κατά κεφάλαιο ή κωδικό. 

(ε) Στοιχεία για τις εγκαταστάσεις και τους χώρους 
που ανήκουν στο νομικό πρόσωπο ή εποπτεύονται από 
αυτό και σχετίζονται με το πρόγραμμα. 

3.3 ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΙΣΤΟΠΟΙΗΣΗΣ 
ΓΙΑ ΤΑ Π.Α.γ.Ο. 

Για τα Π.Α.γ.Ο. των διαδικασιών τύπου 2, 4 και 5, οι 
ενδιαφερόμενοι φορείς υποβάλλουν, εκτός από την 
αίτηση-πρόταση για την υλοποίηση προγράμματος ή 
προγραμμάτων που περιγράφονται στο παρόν Οργα¬ 
νωτικό Πλαίσιο (Ο.Π.), τα εξής έγγραφα πιστοποίησης: 

(α) Πράξη ίδρυσης του νομικού προσώπου και έγγρα¬ 
φα νομικής υπόστασης αυτού. 

(β) Κανονισμό-Καταστατικό διοίκησης και λειτουργίας 
του νομικού προσώπου. 

(γ) Κατάσταση νόμιμων εκπροσώπων. 

(δ) Έγγραφο περί ορισμού υπευθύνου επικοινωνίας 
για θέματα σχεδιασμού και γνωστοποίηση στοιχείων 
επικοινωνίας αυτού. 

3.4 Η εξέταση των αιτήσεων-προτάσεων των φορέων 
γίνεται μόνο, εφόσον οι φορείς του παρόντος άρθρου 
πιστοποιηθούν από την Γ.Γ.Α. 

Αρθρο 4 

Κατηγορίες και είδη Π.Α.γ.Ο. 

Οι κατηγορίες και τα είδη Π.Α.γ.Ο. είναι τα εξής: 

Α. ΔΟΜΗΜΕΝΑ Π.Α.γ.Ο. 

Δομημένα είναι τα Π.Α.γ.Ο. που υλοποιούνται δύο έως 
τρεις φορές την εβδομάδα, σε συγκεκριμένο αθλητικό 
χώρο, με σταθερή συμμετοχή αθλουμένων και με την 
εποπτεία και καθοδήγηση Πτυχιούχου Φυσικής Αγωγής. 

4.1. ΓΕΝΙΚΑ ΔΟΜΗΜΕΝΑ Π.Α.γ.Ο. ΜΕΓΑΛΗΣ ΔΙΑΡΚΕΙΑΣ 

4.1.1. Π.Α.γ.Ο. που απευθύνονται σε άτομα ηλικίας από 
4 έως 18 ετών. 

α. «Άσκηση στην προσχολική ηλικία» 

Γ ια παιδιά ηλικίας 4-6 ετών. 

αΐ. Προγράμματα κινητικής αγωγής σε νηπιαγωγεία 
και παιδικούς σταθμού 

α2. Προγράμματα μύησης σε αθλητικές δραστηριότη¬ 
τες παιγνιώδους μορφής 
β. «Παιδί και Αθλητισμός» 

Γ ια παιδιά ηλικίας 6-12 ετών (εκτός ωραρίου σχολείου) 
βΐ. Γ ια ηλικίες 6-9 ετών και 10-12 ετών 
β2. Σε διαδεδομένες αθλητικές δραστηριότητες ή σε 
μη διαδεδομένες αθλητικές δραστηριότητες, με σκοπό: 

- τη φυσική άσκηση και την αθλητική αγωγή 

- τη μύηση και εξάσκηση σε συγκεκριμένα αθλήματα 
γ. «Άσκηση στην εφηβική ηλικία» 

Για άτομα ηλικίας 13-18 ετών, όπου δίνεται η δυνατό¬ 
τητα προγραμματισμού και εφαρμογής προγραμμάτων, 
που αφορούν σε διαδεδομένες ή μη διαδεδομένες αθλη¬ 
τικές δραστηριότητες όπως χορούς, ρυθμική γυμναστι¬ 
κή, αεροβική γυμναστική κ.λπ. 


δ. Καινοτόμα και μη κατηγοριοποιημένα Γενικά Δο¬ 
μημένα Π.Α.γ.Ο. 

Προγράμματα άθλησης που δεν μπορούν να εντα¬ 
χθούν στις παραπάνω κατηγορίες και τα οποία θα προ- 
τείνονται από τους φορείς υλοποίησης. 

4.1.2. Π.Α.γ.Ο. που απευθύνονται σε άτομα ηλικιών από 
19 έως 65 ετών και σε άτομα ηλικίας άνω των 65 ετών, 
α. «Άσκηση ενηλίκων» 

Γ ια άτομα ηλικίας 19 έως 65 ετών, όπου δίνεται η δυ¬ 
νατότητα προγραμματισμού και εφαρμογής προγραμμά¬ 
των φυσικών και αθλητικών δραστηριοτήτων με τη συ¬ 
γκρότηση μεικτών ή αμιγών τμημάτων, με βάση το φύλο 
ή λαμβάνοντας υπόψη άλλα κριτήρια, όπως η ηλικία, το 
επίπεδο φυσικής κατάστασης, τα ενδιαφέροντα κ.λπ. 
αΐ. Προγράμματα φυσικής κατάστασης 
α2. Προγράμματα αθλητικών δραστηριοτήτων 
α3. Άθληση σε χώρους εργασίας 
α4. Άθληση σε οικισμούς εκτός του ιστού της πόλης, 
β. «Άθληση και γυναίκα» 

Για άτομα ηλικίας 19 έως 65 ετών, με σκοπό τη βελτί¬ 
ωση της φυσικής κατάστασης και την κινητική αναψυχή, 
βΐ. Αεροβική γυμναστική 
β2. Μυϊκή ενδυνάμωση 
β3. Θεραπευτική γυμναστική 
β4. Φυσική κατάσταση 
β5. Αθλητικές δραστηριότητες 
γ. «Άθληση και νέοι» 

Γ ια άτομα ηλικίας 19 έως 30 ετών. 

Φυσική κατάσταση, αθλητικές δραστηριότητες, γυ¬ 
μναστική για: 

- σπουδαστές και φοιτητές, σε συνεργασία με τα Εκ¬ 
παιδευτικά Ιδρύματα 

- στρατευμένους και 

- νέους εκτός τυπικών δομών εκπαίδευσης, με έμφα¬ 
ση στη συνεργασία με τυπικές ή άτυπες οργανώσεις 
νεολαίας. 

δ. «Άσκηση στην τρίτη ηλικία» 

Γ ια άτομα ηλικίας άνω των 65 ετών 
Προγραμματισμός και εφαρμογή προγραμμάτων φυ¬ 
σικών και κινητικών δραστηριοτήτων, 
δΐ. Στις Λέσχες Φιλίας ή σε συνεργασία με αυτές 
δ2. Σε άλλους χώρους 
ε. «Άσκηση στα Πανεπιστήμια» 

Άσκηση φοιτητών, σπουδαστών, διδασκόντων και λοι¬ 
πών εργαζομένων στα Α.Ε.Ι. - Τ.Ε.Ι., σε χώρους άθλησης 
στα Α.Ε.Ι. - Τ.Ε.Ι. ή σε αθλητικά κέντρα, 
στ. «Άσκηση σε χώρους εργασίας». 

Άσκηση εργαζομένων σε ειδικά διαμορφωμένους χώ¬ 
ρους στο χώρο εργασίας τους. 

ζ. Καινοτόμα και μη κατηγοριοποιημένα Γενικά Δο¬ 
μημένα Π.Α.γ.Ο. 

Προγράμματα που δεν μπορούν να ενταχθούν στις 
παραπάνω κατηγορίες και τα οποία προτείνονται από 
τους φορείς υλοποίησης. 

4.2 ΕΙΔΙΚΑ ΔΟΜΗΜΕΝΑ Π.Α.γ.Ο. ΜΕΓΑΛΗΣ ΔΙΑΡΚΕΙΑΣ 
4.2.1 Άσκηση ατόμων με αναπηρίες 
α. «Άσκηση ατόμων με αναπηρίες σε σχολεία και ιδρύ¬ 
ματα» (εντός ή και εκτός ωραρίου λειτουργίας). 

β. «Άσκηση ατόμων με αναπηρίες στα πλαίσια του 
ελεύθερου χρόνου». 

Απευθύνεται σε άτομα με νοητική υστέρηση, κινητι¬ 
κές διαταραχές, προβλήματα όρασης και ακοής και με 
ασθένειες που απαιτούν μακροχρόνια θεραπεία. 

4.2.2 «Άσκηση στα κέντρα απεξάρτησης». 

Απευθύνεται σε άτομα εξαρτημένα (από ναρκωτικές 

ουσίες, αλκοόλ κ.λπ.), στο στάδιο της πρόληψης, της 
θεραπείας και της επανένταξης. 

4.2.3 «Άσκηση στα κέντρα Ψυχικής Υγείας.» 

Απευθύνεται σε άτομα με συναισθηματικές διατα¬ 
ραχές και με δυσκολίες κοινωνικής προσαρμογής, με 
ψυχικά νοσήματα, με διαταραχές προσωπικότητας κ.α. 

4.2.4 «Άσκηση στις φυλακές.» 

Για ανήλικους και ενήλικους και των δύο φύλων, 
έγκλειστους στη φυλακή. 

4.2.5 «Άσκηση ευαίσθητων κοινωνικά ομάδων» 

α. «Άσκηση παλιννοστούντων». 

Για άνδρες και γυναίκες όλων των ηλικιών που πα- 
λιννοστούν 

β. «Άσκηση ρομά». 

Γ ια άνδρες και γυναίκες όλων των ηλικιών σε αμιγή 
ή μεικτά τμήματα, με στόχο την ένταξη των ρομά στο 
ευρύτερο κοινωνικό σύνολο. 

4.2.6. «Άσκηση ατόμων με χρόνιες παθήσεις.» 

Απευθύνεται σε άτομα όλων των ηλικιών που υποφέ¬ 
ρουν από χρόνιες παθήσεις, με στόχο την αποκατάστα¬ 
ση της φυσικής και ψυχικής τους υγείας. 

4.2.7. Καινοτόμα και μη κατηγοριοποιημένα Ειδικά Δο¬ 
μημένα Π.Α.γ.Ο. 

Προγράμματα που δεν μπορούν να ενταχθούν στις 
παραπάνω κατηγορίες και τα οποία προτείνονται από 
τους φορείς υλοποίησης. 

4.3 ΔΟΜΗΜΕΝΑ Π.Α.γ.Ο. ΜΙΚΡΗΣ ΔΙΑΡΚΕΙΑΣ 

Τα δομημένα Π.Α.γ.Ο. μικρής διάρκειας μπορεί να είναι, 
κατά περίπτωση, Γ ενικά και Ειδικά, με βάση το περιε¬ 
χόμενο τους. 

4.3.1 Χειμερινά Π.Α.γ.Ο. 

Προγράμματα για όλες τις ηλικίες σε αθλητικές δρα¬ 
στηριότητες, όπως: 

χειμερινό σκι, πεζοπορία, ορειβασία, ορεινή ποδηλασία, 
ράφτιγκ, καγιάκ, αναρρίχηση, προσανατολισμός κ.λπ. 

4.3.2 Θερινά Π.Α.γ.Ο. 

Προγράμματα για όλες τις ηλικίες σε αθλητικές δρα¬ 
στηριότητες, όπως: ποδήλατο, κολύμβηση, αθλήματα 
παραλίας (πετοσφαίριση, ποδόσφαιρο κ.λπ.), άσκηση 
στο νερό, ιστιοπλοΐα, θαλάσσιο σκι, ιστιοσανίδα κ.λπ. 

4.3.3. Καινοτόμα και μη κατηγοριοποιημένα Π.Α.γ.Ο. 

Προγράμματα που δεν μπορούν να ενταχθούν στις 
παραπάνω κατηγορίες και τα οποία προτείνονται από 
τους φορείς υλοποίησης. 

Β. ΜΗ ΔΟΜΗΜΕΝΑ Π.Α.γ.Ο. 

Μη Δομημένα είναι τα οργανωμένα προγράμματα 
άθλησης που πραγματοποιούνται στα πλαίσια ενός 
ελεύθερου ωραρίου (χρονικές ζώνες), με παράλληλες 
δραστηριότητες, τα οποία απευθύνονται σε ομοιογενή 
ή ανομοιογενή σχήματα αθλουμένων (μεικτή άθληση, 
οικογένεια κ.τ,λ.) και μπορεί να είναι Γ ενικά και Ειδικά, 
με βάση το περιεχόμενό τους. 

4.4 ΜΗ ΔΟΜΗΜΕΝΑ Π.Α.γ.Ο. ΜΕΓΑΛΗΣ ΔΙΑΡΚΕΙΑΣ 

4.4.1 «Αθλητικά κέντρα ελεύθερης άθλησης» 

Αξιοποίηση αθλητικών υποδομών για την υλοποίηση 

Π.Α.γ.Ο. («μεικτή» άθληση, άθληση οικογένειας, κλπ), με 
παράλληλες δραστηριότητες, στα πλαίσια ενός ελεύ¬ 
θερου ωραρίου (χρονικές ζώνες). 

4.4.2 «Αθλοχώροι στην γειτονιά» 

Αξιοποίηση όλων των οργανωμένων χώρων ή πεζο¬ 
δρόμων ή ασφαλών ανοικτών χώρων, για την υλοποίηση 


Π.Α.γ.Ο. («μεικτή» άθληση, άθληση οικογένειας, κ.λπ.), με 
παράλληλες δραστηριότητες, στα πλαίσια ενός ελεύθε¬ 
ρου ωραρίου (χρονικές ζώνες), με έμφαση στην ελεύθε¬ 
ρη οργάνωση των αθλουμένων και τη συνεργασία με 
εθελοντικές αθλητικές οργανώσεις ή άτυπες ομάδες. 

4.4.3 «Ασκηση στα Πάρκα Αθλησης και Υγείας» 

Προγράμματα που περιλαμβάνουν ήπιες μορφές γυ¬ 
μναστικής, στα πλαίσια ενός ελεύθερου ωραρίου (χρο¬ 
νικές ζώνες). 

4.4.4. «Ασκηση στα Πανεπιστήμια» 

Άσκηση φοιτητών, σπουδαστών, διδασκόντων και λοι¬ 
πών εργαζομένων στα Α.Ε.Ι. -Τ.Ε.Ι. σε χώρους άθλησης 
στα Α.Ε.Ι. - Τ.Ε.Ι. ή σε αθλητικά κέντρα, στα πλαίσια ενός 
ελεύθερου ωραρίου. 

4.4.5 «Ασκηση σε χώρους εργασίας 

Ασκηση εργαζομένων σε ειδικά διαμορφωμένους χώ¬ 
ρους στο χώρο εργασίας τους ή σε αθλητικά κέντρα, 
στα πλαίσια ενός ελεύθερου ωραρίου. 

4.4.6 Καινοτόμα και μη κατηγοριοποιημένα Π.Α.γ.Ο. 

Προγράμματα που δεν μπορούν να ενταχθούν στις 

παραπάνω κατηγορίες και τα οποία προτείνονται από 
τους φορείς υλοποίησης. 

4.5 ΜΗ ΔΟΜΗΜΕΝΑ Π.Α.γ.Ο. ΜΙΚΡΗΣ ΔΙΑΡΚΕΙΑΣ 

4.5.1 «Άθληση στο βουνό» 

Προγράμματα για όλες τις ηλικίες με φυσικές και 
αθλητικές δραστηριότητες, όπως πεζοπορία, ορειβασία, 
ορεινή ποδηλασία, προσανατολισμός κ.λπ., με έμφαση 
στη σύνδεση των προγραμμάτων άθλησης με την πε¬ 
ριβαλλοντική αγωγή και άλλες οικολογικές δραστηρι¬ 
ότητες. 

4.5.2 «Χειμερινά αθλητικά κέντρα» 

Αξιοποίηση χειμερινών αθλητικών υποδομών και εξο¬ 
πλισμού, για την υλοποίηση προγραμμάτων άθλησης για 
όλες τις ηλικίες σε αθλητικές δραστηριότητες, όπως 
το χειμερινό σκι, καθώς και σε συνδυασμό με άλλες 
δραστηριότητες, όπως πεζοπορία, ορειβασία κ.α. 

4.5.3 «Άθληση στην παραλία» 

Αξιοποίηση αθλητικών και τουριστικών υποδομών και 
εξοπλισμού, για την υλοποίηση προγραμμάτων, με έμ¬ 
φαση στο παιχνίδι και σε δραστηριότητες κινητικής 
αναψυχής, μέσα ή έξω από το νερό σε παραλίες, με 
παράλληλες δραστηριότητες, στα πλαίσια ενός ελεύ¬ 
θερου ωραρίου (χρονική ζώνη). 

4.5.4 «θερινά αθλητικά κέντρα» 

Αξιοποίηση αθλητικών υποδομών και εξοπλισμού 
(κολυμβητήρια, αθλητικά κέντρα), για την υλοποίηση 
προγραμμάτων, με έμφαση στο παιχνίδι και σε δρα¬ 
στηριότητες κινητικής αναψυχής, μέσα ή έξω από το 
νερό, με παράλληλες δραστηριότητες, στα πλαίσια ενός 
ελεύθερου ωραρίου (χρονική ζώνη ). 

4.5.5 «Αθλητικές κατασκηνώσεις» 

Αξιοποίηση αθλητικών υποδομών και εξοπλισμού (κο¬ 
λυμβητήρια, αθλητικά κέντρα), για την υλοποίηση προ¬ 
γραμμάτων σε παιδιά σχολικών ηλικιών ή νέων έως 22 
ετών, με έμφαση στο παιχνίδι και σε δραστηριότητες 
κινητικής αναψυχής, μέσα ή έξω από το νερό, με πα¬ 
ράλληλες δραστηριότητες, στα πλαίσια ενός ημερήσι¬ 
ου προγράμματος ή διευρυμένου ωραρίου, με ή χωρίς 
διαμονή των συμμετεχόντων. 

4.5.6 Καινοτόμα και μη κατηγοριοποιημένα Π.Α.γ.Ο. 

Προγράμματα που δεν μπορούν να ενταχθούν στις 

παραπάνω κατηγορίες και τα οποία προτείνονται από 
τους φορείς υλοποίησης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13689 


Γ. ΕΚΔΗΛΩΣΕΙΣ ΑΘΛΗΣΗΣ ΓΙΑ ΟΛΟΥΣ 
Οι Εκδηλώσεις Άθλησης για Όλους (Ε.Α.γ.Ο.) αποτε¬ 
λούν αθλητικά γεγονότα που εκφράζουν με ουσιαστι¬ 
κό και αποτελεσματικό τρόπο τη φιλοσοφία και τους 
στόχους του κινήματος του μαζικού αθλητισμού, αλλά 
ταυτόχρονα συμβάλλουν σημαντικά στην ποιοτική και 
ποσοτική αναβάθμισή του. 

Οι Ε.Α.γ.Ο. απευθύνονται σε όλους τους πολίτες, ανε¬ 
ξάρτητα από τη συμμετοχή τους στα Π.Α.γ.Ο. Στόχος 
των Εκδηλώσεων είναι να δίνεται η ευκαιρία σε όλους 
τους πολίτες να συμμετέχουν σε δραστηριότητες άθλη¬ 
σης και ψυχαγωγίας καθ’ όλη τη διάρκεια του έτους. 

Αποτελούν, επίσης, συνοδευτική - συμπληρωματική 
ενέργεια για αυτούς που συμμετέχουν στα Π.Α.γ.0.. 

Οι Ε.Α.γ.Ο. πρέπει να διακρίνονται από τις τυπικές και 
οργανωμένες εκδηλώσεις ερασιτεχνικού αθλητισμού. 

Η δομή και το περιεχόμενο των εκδηλώσεων μπορεί 
να περιλαμβάνει: 

(α) Εκδηλώσεις αγωνιστικού χαρακτήρα 
(β) Εκδηλώσεις που απευθύνονται σε ορισμένες ηλι¬ 
κίες ή ομάδες πληθυσμού 
(γ) Μεικτές εκδηλώσεις με αθλητικό χαρακτήρα 
(δ) Εκδηλώσεις με παράλληλες αθλητικές δραστη¬ 
ριότητες 

(ε) Εκδηλώσεις - γεγονότα 
(στ) Εκδηλώσεις με διάρκεια 

4.6 «Εκδηλώσεις Τοπικής Εμβέλειας» 

Οργάνωση αθλητικών εκδηλώσεων στα όρια των ΟΤΑ. 

4.7 «Εκδηλώσεις διαδημοτικής και περιφερειακής εμ¬ 
βέλειας» 


(α) Από κοινού σχεδιασμός και συμμετοχή πολλών 
φορέων σε συγκεκριμένες αθλητικές εκδηλώσεις ενός 
φορέα 

(β) Από κοινού σχεδιασμός, συμμετοχή και υλοποίηση 
εκδηλώσεων πολλών φορέων 

4.8 «Αλλες Εκδηλώσεις» 

(α) Εθνικής και διεθνούς εμβέλειας 

(β) Καινοτόμες ή μη κατηγοριοποιημένες εκδηλώσεις 

Άρθρο 5 

Ολοκληρωμένο Πρόγραμμα Άθλησης 
για Όλους (Ο.Π.Α.γ.Ο.) 

Ολοκληρωμένο Πρόγραμμα Άθλησης για Όλους 
(Ο.Π.Α.γ.Ο.) είναι το πρόγραμμα που καλύπτει τις ανά¬ 
γκες άθλησης όλων των κοινωνικών ομάδων και όλων 
των ηλικιακών κατηγοριών του φορέα υλοποίησης, με 
δράσεις καθ' όλη τη διάρκεια του έτους, με προγράμ¬ 
ματα άθλησης όλων των κατηγοριών, σε οριζόμενες 
ποσοστώσεις, με συντονισμό όλων των συναρμόδιων 
τομέων του φορέα. 

Σκοπός του Ο.Π.Α.γ.Ο. είναι η εκπόνηση ενός σχεδίου 
τοπικής αθλητικής ανάπτυξης, με ορίζοντα διετίας, με 
το συντονισμό όλων των συναρμόδιων τομέων του φο¬ 
ρέα υλοποίησης για την παροχή υπηρεσιών, με στόχο 
την ποιότητα ζωής και την τοπική αθλητική ανάπτυξη. 
Οι στόχοι του Ο.Π.Α.γ.Ο. αφορούν στην αύξηση των 
αθλούμενων πολιτών, στην ποιοτική αναβάθμιση των 
Π.Α.γ.Ο., στην καινοτομία και στην ανταπόκριση των 
αναγκών των πολιτών. 

ΕΝΔΕΙΚΤΙΚΗ ΚΑΤΑΝΟΜΗ ΚΑΤΗΓΟΡΙΩΝ ΚΑΙ ΕΙΔΩΝ Π,Α.γ.Ο. 


Κατανομή του συνόλου των Π.Α.γ.Ο, 





ΕΠ1ΜΕΡΟΥΣ 

ΣΥΝΟΛΑ 

ΓΕΝΙΚΟ 

ΣΥΝΟΛΟ 

Α 

ΔΟΜΗΜΕΝΑ 


1.0 

0.6 - 0.8 

Α1 

ΓΕΝΙΚΑ 

0.7 - 0.8 


Α2 

ΕΙΔΙΚΑ 

0.1-02 


Α3 

ΜΙΚΡΗΣ ΔΙΑΡΚΕΙΑΣ 

0.1 -0,2 







Β 

ΜΙΙ ΔΟΜΗΜΕΝΑ 


1.0 

0.2-0.4 

ΒΙ 

ΜΕΓΑΛΗΣ ΔΙΑΡΚΕΙΑΣ 

0.6-0.8 


Β2 

ΜΙΚΡΗΣ ΔΙΑΡΚΕΙΑΣ 

0.2-0.4 








Γ 



Γ1 


ΤΟΠΙΚΗΣ ΕΜΒΕΛΕΙΑΣ 

Γ2 

ΕΚΔΗΛΩΣΕΙΣ 

ΔΙΑΔΗΜΟΤΙΚΗΣ - 
ΠΕΡΙΦΕΡΕΙΑΚΗΣ ΕΜΒΕΛΕΙΑΣ 

Γ3 


ΑΛΛΕΣ 


Α. ΔΟΜΗΜΕΝΑ Π.Α.ν.0. 

Α1. Γενικά Δομημένα Π.Α.γ.Ο. μεγάλης διάρκειας 


ΗΛΙΚΙΕΣ 4-18 ΕΤΩΝ 
50% 

Κατηγοριοποιη μένα 

Αθλ. προσχολική 
Ηλικία 

Νηπιακός -Προσχολ.ικός Αθλητισμός 

Αθλ. Παιδί 

Διαδεδομένα, Μη διαδεδομένα 

Αθλ. Εφηβική 
Ηλικία 

12-15 ετών, 16-18 ετών 

Καινοτόμα 



Ελεύθερη κατανομή από ΟΤΑ 



ΕΝΗΛΙΚΕΣ 

50% 

Κατηγοριοποιημένα 

Αθλ. Νέοι 


Αθλ. Γυναίκα 


Αθλ. Ενήλικες 


Αθλ. Τρίτη ηλικία 


Πανεπιστημιακός 


Εργασιακός 


Καινοτόμα 



Ελεύθερη κατανομή από ΟΤΑ 




Α2. Ειδικά Δομημένα Π.Α.γ.Ο. μβγάλης διάρκειας 



ΚΑΤΗΓΟΡΙΑ 

ΠΡΟΓΡΑΜΜΑΤΑ 

ΠΑΡΑΔΕΙΓΜΑ 

4-18 ΕΤΩΝ 

60% 

Κατηγο ριοποιη μένα 

ΑμεΑ 

Μπάσκετ με καρότσι 

Ψυχική Υγεία 

Κινητικά παιχνίδια 

Ευαίσθητα κοινωνικά ομάδες 

Αθλητισμός οικονομικών μεταναστών 

Καινοτόμα 



ΕΝΗΛΙΚΕΣ 

40% 

Κατηγο ριοποιη μένα 

ΑμεΑ 

Κολύμβηση 

Ψυχική Υγεία 

Κινητική και Αθλητική δραστηριότητα 

Απεξάρτηση 

Ποδόσφαιρο 

Ευαίσθητα κοινωνικά ομάδες 

Ασκηση τσιγγάνων 

Χρόνιες παθήσεις 

Άσκηση ατόμων με οστεοπόρωση 

Καινοτόμα 




Α3. Δομημένα Π.Α.γ.Ο. μικρής διάρκειας 


ΚΑΤΗΓΟΡΙΑ 

ΠΡΟΓΡΑΜΜΑΤΑ 

ΠΑΡΑΔΕΙΓΜΑ 

ΧΕΙΜΕΡΙΝΑ 

ΠΡΟΓΡΑΜΜΑΤΑ 

40% 

Σε Χειμερινά Αθλητικά κέντρα 

Χειμερινό σκι κ.α. 

Στο βουνό 

Πεζοπορία-Ορεινή ποδηλασία κ.α. 

Σε λίμνες -ποτάμια 

Καγιάκ- Ράφτιγκ 




ΘΕΡΙΝΑ 

ΠΡΟΓΡΑΜΜΑΤΑ 

60% 

Σε κολ.υμβητήρια 

Ασκηση στο νερό κ.α. 

Αθλήματα παραλίας 

Ποδόσφαιρο παραλίας κ.α. 

Αθλήματα υγρού στίβου 

Θαλάσσιο σκι κ.α. 

Β. ΜΗ ΔΟΜΗΜΕΝΑ Π.Α.Υ.Ο. 

Μη Δομημένα Π.Α,γ.Ο. μεγάλης και μικρής διάρκειας 


ΚΑΤΗΓΟΡΙΑ 

ΠΡΟΓΡΑΜΜΑΤΑ 

ΠΑΡΑΔΕΙΓΜΑ 

ΜΕΓΑΛΗΣ ΔΙΑΡΚΕΙΑΣ 
60% 

Αθλητικά κέντρα ελεύθερης άσκησης 

Γήπεδα 5X5 ποδόσφαιρο, μπάσκετ ανεξάρτηταιν 
ομάδων γειτονιάς, διαδρομές τρεξίματος-σταθμοί 
άσκησης, άσκηση με βάρη, ποδόσφαιρο, πεζοπορία- 
προσανατολισμός, οικογενειακές αθλητικές 
εξορμήσεις, ποδόσφαιρο παραλίας, πολλαπλές 
αθλητικές δραστηριότητες με άξονα το 
κολυμβητήριο, 20ήμερο αθλητικής δράσης για 
παιδιά και εφήβους κ.α. 

Αθλοχώροι στη γειτονιά 

Άσκηση στα πάρκα 

Πανεπιστημιακός 

Εργασιακός 

ΜΙΚΡΗΣ ΔΙΑΡΚΕΙΑΣ 
40% 

Άθληση στο βουνό 

Χειμερινά αθλητικά κέντρα 

Άθληση στην παραλία 

Θερινά αθλητικά κέντρα 

Αθλητικά εειυρ 


Γ. ΕΚΔΗΛΩΣΕΙΣ Α.ν.Ο. 


ΚΑΤΗΓΟΡΙΑ 

ΕΙΔΟΣ ΕΚΔΗΛΩΣΗΣ 

ΠΑΡΑΔΕΙΓΜΑ 

ΤΟΠΙΚΗΣ ΕΜΒΕΛΕΙΑΣ 

Ανεπίσημου αγωνιστικού χαρακτήρα 

Πρωταθλήματα ανεξάρτητων ομάδων, 
δρόμοι υγείας, σχολικά πρωταθλήματα, 
αθλητικές και πολιτιστικές εκδηλώσεις, 
αθλητικό φεστιβάλ, ποδηλατικός γύρος την 
ημέρα χωρίς αυτοκίνητο κ.α. 

Στα σχολεία 

Μεικτές εκδηλώσεις 

ΓΙολυεκδηλώσεις 

Εκδη λώσεις-γεγονότα 

ΔΙΑΔΗΜΟΤΙΚΗΣ ΕΜΒΕΛΕΙΑΣ 

Σχεδιασμός και υλοποίηση αθλητικών 
εκδηλώσεων με συμμετοχή και άλλων 
φορέων 

Γυμναστράδα, Γύρος της Αθήνας, 
αθλητική συνάντηση των ΚΑΠΗ της 
Αττικής, αθλητική συνάντηση δημοτών 
Δυτικής Αττικής κ.α. 

Συμμετοχή σε αθλητικές εκδηλώσεις 
που σχεδιάζει και υλοποιεί άλλος 
φορέας 

Από κοινού σχεδιασμός και συμμετοχή 
πολλών φορέων σε εκδηλώσεις που 
υλοποιεί ένας φορέας 

Από κοινού σχεδιασμός, συμμετοχή 
και υλοποίηση εκδηλώσεων πολλών 
φορέων 

ΑΛΛΕΣ 




Άρθρο 6 

Οργανωτική δομή 

6.1. Την ευθύνη για την τήρηση του παρόντος Ο.Π. έχει 
η Γ.Γ.Α. του Υπουργείου Παιδείας και Θρησκευμάτων, 
Πολιτισμού και Αθλητισμού, δια της αρμόδιας Διεύθυν¬ 
σης «Αθληση για Όλους». 

6.2. Με απόφαση του Υπουργείου Παιδείας και Θρη¬ 
σκευμάτων, Πολιτισμού και Αθλητισμού, δύναται να 
ορίζονται σε κάθε Περιφέρεια Υπεύθυνοι Ανάπτυξης 
Αθλησης για Όλους, οι οποίοι είναι Καθηγητές Φυσι¬ 
κής Αγωγής (Κ.Φ.Α.), διορισμένοι στο Δημόσιο και έχουν 
έδρα σε Υπηρεσία του Υπουργείου Παιδείας και Θρη¬ 
σκευμάτων, Πολιτισμού και Αθλητισμού της οικείας 
περιφέρειας ή σε άλλο χώρο που θα ορίζεται από την 
Γ.Γ.Α. Ο ορισμός των Υπεύθυνων Ανάπτυξης Αθλησης 
για Όλους γίνεται από την Γ.Γ.Α., κατόπιν υποβολής 
αιτήσεων των ενδιαφερομένων και επιλογής βάσει αντι¬ 
κειμενικών κριτηρίων. 

Οι Υπεύθυνοι Ανάπτυξης Αθλησης για Όλους έχουν 
την ευθύνη της ενημέρωσης και της συνεργασίας με 
τους φορείς υλοποίησης των Π.Α.γ.Ο. στην περιοχή 
άσκησης των αρμοδιοτήτων τους, καθώς και τη μέρι¬ 
μνα διάδοσης και ανάπτυξης της Άθλησης για Όλους. 

Αρθρο 7 

Χρηματοδότηση Π.Α.γ.Ο. 

Α. ΧΡΗΜΑΤΟΔΟΤΗΣΗ ΑΝΑ ΔΙΑΔΙΚΑΣΙΑ ΥΛΟΠΟΙΗΣΗΣ 
Π.Α.γ.Ο. 

7.1 Διαδικασία τύπου 1 


Η χρηματοδότηση των Ο.Π.Α.γ.Ο. γίνεται από την Γ.Γ.Α., 
όπως αναλυτικά θα καθορίζεται στην Προγραμματική 
σύμβαση που συνάπτεται με το φορέα υλοποίησης. 

Η χρηματοδότηση από την Γ ενική Γ ραμματεία Αθλητι¬ 
σμού θα είναι μέρος του συνόλου του προϋπολογισμού 
του κάθε Ο.Π.Α.γ.Ο., λαμβανομένων υπόψη των επιλέξι¬ 
μων δαπανών του συνολικού προϋπολογισμού. 

7.2 Διαδικασία τύπου 2 

Η χρηματοδότηση των Π.Α.γ.Ο. από την Γ.Γ.Α για τις 
επιλέξιμες δαπάνες προσδιορίζεται σε ποσοστά από 
50% -100%. 

Ειδικότερα: 

7.2.1 Χρηματοδότηση 100% γίνεται για όλα τα Π.Α.γ.Ο. 
του φορέα υλοποίησης. 

Αυτή αφορά σε όλα τα Π.Α.γ.Ο., με την προϋπόθεση 
ότι ο συνολικός αριθμός των τμημάτων που εγκρίνονται 
στο φορέα θα είναι: 

(α)Έως 10 τμήματα: Η κατανομή των τμημάτων αφορά 
σε 2 κατηγορίες Π.Α.γ.Ο., έως 5 τμήματα η κάθε μία, 
εκ των οποίων μία κατηγορία Π.Α.γ.Ο. να είναι από τις 
προβλεπόμενες στην παράγραφο 4.1.1 και άλλη μία από 
τις προβλεπόμενες στην παράγραφο 4.1.2. του άρθρου 4. 

(β)Έως 16 τμήματα: Η κατανομή των τμημάτων αφορά 
σε 2 κατηγορίες Π.Α.γ.Ο., έως 8 τμήματα η κάθε μία, 
εκ των οποίων μία κατηγορία Π.Α.γ.Ο. να είναι από τις 
προβλεπόμενες στην παράγραφο 4.1.1 και άλλη μία από 
τις προβλεπόμενες στην παράγραφο 4.1.2 του άρθρου 4, 
με την προϋπόθεση ότι η υλοποίηση όλων των Π.Α.γ.Ο. 
αφορά σε τουλάχιστον σε 2 Δημοτικές Ενότητες, που 
προέκυψαν από την εφαρμογή του νόμου 3852/2010. 

7.2.2. Για κάθε είδος Π.Α.γ.Ο. το ποσοστό χρηματοδό¬ 
τησης από την Γ.Γ.Α. για τις επιλέξιμες δαπάνες είναι: 
Για τα Δομημένα Π.Α.γ.Ο. που αφορούν: 
α. Στις ηλικίες 4-18 ετών, 60% 
β. Στις ηλικίες 19-65 ετών, 70% 
γ. Στην τρίτη ηλικία, ειδικά και καινοτόμα προγράμ¬ 
ματα, 100% 

δ. Διάφορα Γενικών ΠΑγΟ, 70% 

Για τα μη Δομημένα Π.Α.γ.Ο. 

α. Προγράμματα που αφορούν στην τρίτη ηλικία, ει¬ 
δικά και καινοτόμα προγράμματα, 100% 
β. Ολα τα υπόλοιπα μη Δομημένα Π.Α.γ.Ο, 50% 

7.3 Διαδικασία Τύπου 3 

Η χρηματοδότηση αφορά αποκλειστικά στη μισθο¬ 
δοσία των προσλαμβανομένων από την Γ.Γ.Α. Πτυχιού- 
χων Φυσικής Αγωγής, για την υλοποίηση του οικείου 
προγράμματος. 

7.4 Διαδικασία Τύπου 4 

Στην περίπτωση σύναψης προγραμματικής σύμβα¬ 
σης, το ποσό χρηματοδότησης καθορίζεται σε αυτήν. 
Στην περίπτωση αίτησης-πρότασης από το φορέα και 
έγκρισης από την Γ.Γ.Α., η χρηματοδότηση γίνεται με 
τα προβλεπόμενα ποσοστά της διαδικασίας τύπου 2, 
με δυνατότητα στην απόφαση έγκρισης να ανέλθουν 
αυτά, για όλες τις περιπτώσεις, στο 100% της χρημα¬ 
τοδότησης. 

7.5. Διαδικασία Τ ύπου 5 

Η χρηματοδότηση από την Γ.Γ.Α. γίνεται με βάση την 
έγκριση του προϋπολογισμού που υποβάλλει ο φορέας 
υλοποίησης. 

Β. ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες δαπάνες για χρηματοδότηση από την 
Γ.Γ.Α. είναι: 

7.6. ΤΟ ΔΙΔΑΚΤΙΚΟ ΠΡΟΣΩΠΙΚΟ (Π.Φ.Α.) 

Στην κατηγορία αυτή περιλαμβάνονται οι αμοιβές των 
Π.Φ.Α. των Π.Α.γ.Ο. 

Για να χρηματοδοτηθεί η παραπάνω κατηγορία δα¬ 
πανών, πρέπει να τηρούνται στην έδρα του φορέα τα 
παρακάτω παραστατικά: 

- Ονομαστική κατάσταση των Π.Φ.Α. 

- Βιογραφικά, πιστοποιητικά σπουδών και αποδεικτικά 
επαγγελματικής και εκπαιδευτικής εμπειρίας των Π.Φ.Α.. 

- Δελτία παρουσίας των Π.Φ.Α. 

- Συμβάσεις εργασίας των Π.Φ.Α. 

- Αποδείξεις παροχής υπηρεσιών των Π.Φ.Α., σύμφωνα 
με τη φορολογική νομοθεσία, μισθοδοτικές καταστάσεις 
και εντάλματα πληρωμής. 

- Ωρολόγιο πρόγραμμα εργασίας. 

Σε περίπτωση μη ύπαρξης των ανωτέρω παραστατι¬ 
κών, οι ανωτέρω δαπάνες δεν θεωρούνται επιλέξιμες. 

Εκτός του Έντυπο Έναρξης Π.Α.γ.Ο. (Δελτία 01,02,03), 
το οποίο υποβάλλεται με τη έναρξη του προγράμματος, 
όλα τα άλλα παραστατικά τηρούνται από το φορέα 
υλοποίησης. Το 

Έντυπο έναρξης Π.Α.γ.Ο. της Γ.Γ.Α. αποστέλλεται μέσω 
οιτιαίΙ στη Διεύθυνση Αθλησης για Ολους της Γ.Γ.Α. και 
αναρτάται στην ιστοσελίδα του φορέα. 

Οι δαπάνες αυτής της κατηγορίας είναι επιλέξιμες 
για όλους τους τύπους διαδικασιών. 

7.7 ΑΛΛΕΣ ΔΑΠΑΝΕΣ 

Στην κατηγορία αυτή, ενδεικτικά και όχι αποκλειστικά, 
περιλαμβάνονται οι δαπάνες για επιστημονικό προσω¬ 
πικό, προσωπικό υποστήριξης, υλικοτεχνική υποδομή, 


εξοπλισμό, συνοδευτικές ενέργειες, αναλώσιμα, καθώς 
και κάθε άλλη δαπάνη που είναι απαραίτητη για την 
υλοποίηση των Π.Α.γ.Ο. Οι δαπάνες αυτής της κατηγο¬ 
ρίας είναι επιλέξιμες για τις διαδικασίες τύπου 1,4 και 5. 

Γ. ΟΡΟΙ ΧΡΗΜΑΤΟΔΟΤΗΣΗΣ 

7.8 Η χρηματοδότηση της Γ.Γ.Α. στους φορείς υλο¬ 
ποίησης των Π.Α.γ.Ο. καταβάλλεται μετά την αίτηση 
αποπληρωμής, για το ποσό της χρηματοδότησης. 

7.9 Η υπέρβαση του εγκριθέντος κόστους δεν χρη¬ 
ματοδοτείται. 

7.10 Σε περίπτωση μείωσης του αριθμού των εγκεκρι¬ 
μένων προγραμμάτων ή των εγκεκριμένων τμημάτων, 
πριν από την έναρξη υλοποίησης ή στη διάρκεια υλο¬ 
ποίησης, αναπροσαρμόζεται το εγκριθέν κόστος του 
προγράμματος. Το ίδιο ισχύει και στην περίπτωση της 
μείωσης της διάρκειας των προγραμμάτων. 

7.11 Ειδικά για τις Ε.Α.γ.Ο., η χρηματοδότηση καταβάλ¬ 
λεται σε ποσοστό από 10% έως 40%, με την έγκριση 
της αιτούμενης δαπάνης και η αποπληρωμή αυτής, με 
την έγκριση του απολογισμού. 

Άρθρο 8 

Χρονοδιάγραμμα υλοποίησης ενεργειών 

8.1 Αιτήσεις-προτάσεις των φορέων για Ο.Π.Α.γ.Ο. - 
Προγραμματικές συμβάσεις 

(α) Οι φορείς που επιθυμούν να υλοποιήσουν Ο.Π.Α.γ.Ο. 
υποβάλλουν αίτηση-πρόταση, καθώς και έγγραφα πι¬ 
στοποίησης, από 15/2 έως 31/3 κάθε έτους. 

(β) Η αξιολόγηση των αιτήσεων-προτάσεων και οι 
συναπτόμενες προγραμματικές συμβάσεις μεταξύ της 
Γ.Γ.Α. και των φορέων ολοκληρώνονται έως τις 31/5 
κάθε έτους. 

8.2 Αιτήσεις-προτάσεις των φορέων για Π.Α.γ.Ο. - 
Εγκρίσεις Π.Α,γ.Ο. 

(α) Οι φορείς που επιθυμούν να υλοποιήσουν Π.Α.γ.Ο. 
πρέπει να υποβάλλουν αιτήσεις- προτάσεις από 1/5 μέ¬ 
χρι 31/5 κάθε έτους. Οι αιτήσεις - προτάσεις πρέπει 
να συνοδεύονται από τα έγγραφα πιστοποίησης όπως 
περιγράφονται στο άρθρο 3.3. Οι φορείς που δεν θα 
προσκομίζουν όλα τα έγγραφα πιστοποίησης δεν θα 
συμπεριλαμβάνονται στους δικαιούχους φορείς. 

(β) Η τελική αξιολόγηση - επιλογή των προγραμμάτων 
από την Γ.Γ.Α. και η αποστολή των ενημερωτικών σημει¬ 
ωμάτων εγκρίσεων προς τους φορείς ολοκληρώνονται 
έως τις 31/7 κάθε έτους. 

(γ) Η διάρκεια των Γ ενικών και Ειδικών Π.Α.γ.Ο. είναι 
έως 34 εβδομάδες (8 μήνες). Η διάρκεια των προγραμμά¬ 
των μικρής διάρκειας είναι έως 12 εβδομάδες (3 μήνες). 

8.3Έναρξη - υλοποίηση - λήξη Π,Α.γ.Ο. 

8.3.1 Η περίοδος εφαρμογής των Π.Α.γ.Ο. μεγάλης δι¬ 
άρκειας ορίζεται από 15/9 έως 30/6 του επόμενου έτους. 
Η περίοδος εφαρμογής των Π.Α.γ.Ο. μικρής διάρκειας 
ορίζεται κατ’ έτος, για τα χειμερινά από 1/12 έως 31/3 
του επόμενου έτους και για τα θερινά, από 1/6 έως 31/8. 

8.3.2 Προγράμματα που αφορούν καινοτόμα ή πιλοτικά 
προγράμματα ή προγράμματα διαδικασίας τύπου 3, 4 
και 5 μπορούν, με αιτιολογημένη απόφαση της Γ.Γ.Α., 
να πραγματοποιούνται και μετά τις αρχικώς εγκριθεί- 
σες ημερομηνίες. Η Γ.Γ.Α., με απόφαση της, μπορεί να 
καθορίζει τις οριστικές ημερομηνίες, καθώς και τις λε¬ 
πτομέρειες υλοποίησης, εφόσον δεν υπάρχει πρόβλεψη 
στο παρόν Ο.Π.. 

Άρθρο 9 

Ειδικότητες απασχολούμενων στα Π.Α.γ.Ο. 

Εκτός από τους Π.Φ.Α., οι οποίοι αποτελούν το βασικό 
διδακτικό προσωπικό των Π.Α.γ.Ο., για την αρτιότερη 
λειτουργία των προγραμμάτων, την ολοκληρωμένη πα¬ 
ροχή υπηρεσιών και ανάλογα με το είδος αυτών, ο φο¬ 
ρέας δύναται να απασχολεί προσωπικό με ειδικότητες, 
όπως, του ιατρού, του νοσηλευτή, του διαιτολόγου κ.λπ. 

Αρθρο 10 

Θέματα απασχόλησης Π.Φ.Α. στα Π.Α.γ.Ο. 

10.1 Η διαδικασία πρόσληψης 

Η διαδικασία πρόσληψης των Π.Φ.Α που θα υλοποιή¬ 
σουν τα εγκεκριμένα από τη Γ.Γ.Α. Π.Α.γ.Ο., διενεργείται 
από τον φορέα υλοποίησης. Απαιτείται η απόφαση του 
φορέα για την πρόσληψη Π.Φ.Α. με σύμβαση εργασίας 
Ιδιωτικού Δικαίου Ορισμένου Χρόνου. Για την ανωτέρω 
πρόσληψη ο φορέας εκδίδει σχετική προκήρυξη/ανακοί¬ 
νωση πρόσληψης προσωπικού στην οποία αναφέρονται 
υποχρεωτικά: 

- Ο αριθμός των προσλαμβανομένων (αριθμός θέσεων 
και προγράμματα στα οποία θα απασχοληθούν) και αν 
απαιτείται οι ειδικεύσεις/κατευθύνσεις αυτών. 

- Τα απαιτούμενα προσόντα όπως προβλέπονται από 
το παρόν Ο. Π. 

- Η υπηρεσία στην οποία θα υποβληθούν οι αιτήσεις 
των ενδιαφερομένων. 

Εξασφάλιση της δημοσιότητας των ανακοινώσεων 
πρόσληψης 

- Ανάρτηση της ανακοίνωσης πρόσληψης προσωπικού 
στο κατάστημα του φορέα, καθώς και στο κατάστημα 
του δήμου ή της κοινότητας που αυτός εδρεύει. 

- Δημοσίευση της περίληψης της ανακοίνωσης σε 
δύο τουλάχιστον ημερήσιες ή εβδομαδιαίες τοπικές 
εφημερίδες της έδρας του νομού, εφόσον εκδίδονται. 

Η διαδικασία υποβολής των αιτήσεων των υποψηφίων 

-Υποβολή των αιτήσεων σε δεκαήμερη τουλάχιστον 
προθεσμία. 

- Κατάρτιση πινάκων σειράς προτεραιότητας. 

- Υποβολή ένστασης από τους ενδιαφερομένους στον 
φορέα, μέσα σε αποκλειστική προθεσμία δέκα (10 ημε¬ 
ρολογιακών) ημερών από την επομένη της ανάρτησης 
των πινάκων στο κατάστημα της οικείας υπηρεσίας. 

- Οριστικοποίηση των πινάκων. 

10.2 Υποβολή αίτησης - απαραίτητα δικαιολογητικά 

Οι ενδιαφερόμενοι Π.Φ.Α που επιθυμούν να απασχο¬ 
ληθούν στα Π.Α.γ.Ο., υποβάλλουν αίτηση στο φορέα 
υλοποίησης. Η αίτηση θα πρέπει να συνοδεύεται από : 

(1) Βιογραφικό σημείωμα που να αναφέρεται στην 
προϋπηρεσία στα προγράμματα, στην επιμόρφωση 
μέσω σεμιναρίων, στην απόκτηση άλλου πτυχίου ή με¬ 
ταπτυχιακού τίτλου ή ειδικότητας κ.λπ. 

(2) Υπεύθυνη δήλωση του Ν. 1599/1986 ότι τα στοιχεία 
που αναφέρονται στην αίτηση και στο βιογραφικό ση¬ 
μείωμα είναι αληθή. 

(3) Επικυρωμένη φωτοτυπία πτυχίου Φυσικής Αγωγής, 
ειδικότητας, μεταπτυχιακού τίτλου ή διδακτορικού δι¬ 
πλώματος ή ισότιμου τίτλου σπουδών της αλλοδαπής 
αναγνωρισμένου στην Ελλάδα. 

(4) Επικυρωμένη φωτοτυπία της αστυνομικής ταυ¬ 
τότητας. 

(5) Πιστοποιητικό οικογενειακής κατάστασης. 

(6) Βεβαίωση του Δήμου περί μόνιμης κατοικίας. 


(7) Βεβαίωση του ΟΑΕΔ ότι είναι άνεργος. 

(8) Έγγραφα που αποδεικνύουν προϋπηρεσία, όπως: 
Βεβαιώσεις ή άλλα αποδεικτικά στοιχεία του κυρίου 
φορέα ασφαλιστικής κάλυψης (μισθολογικές καταστά¬ 
σεις Ι.Κ.Α. ή άλλων ασφαλιστικών ταμείων) ή βεβαιώσεις 
ή άλλα αποδεικτικά στοιχεία φορολογικού χαρακτήρα 
(αποδείξεις παροχής υπηρεσιών, κλπ.) ή πιστοποιητικά 
προϋπηρεσίας θεωρημένα από την Επιθεώρηση Ερ¬ 
γασίας και δικαιολογητικά που να αποδεικνύουν όσα 
αναφέρονται στο βιογραφικό σημείωμα και τα οποία 
αποτέλεσαν κριτήριο επιλογής. 

10.3 Κριτήρια Επιλογής - Καθορισμός της σειράς κα¬ 
τάταξης των υποψηφίων 

10.3.1 Βασικό κριτήριο κατάταξης των υποψηφίων είναι 
η ανεργία και η εντοπιότητα. Η ανεργία αποδεικνύε- 
ται με σχετική βεβαίωση από το αρμόδιο γραφείο του 
ΟΑΕΔ. Η εντοπιότητα αποδεικνύεται με βεβαίωση μόνι¬ 
μης κατοικίας η οποία χορηγείται από τον οικείο Δήμο. 

Σε περίπτωση που δεν υπάρχει ικανός αριθμός υπο¬ 
ψηφίων που να πληροί τις παραπάνω προϋποθέσεις 
(ανεργίας κατά προτεραιότητα και εντοπιότητας στη 
συνέχεια), προκειμένου να εξασφαλιστεί η υλοποίηση 
των Π.Α.γ.Ο., ο φορέας δύναται να προσλάβει Π.Φ.Α οι 
οποίοι δεν είναι άνεργοι. 

Η πρόσληψη αυτών γίνεται με βάση την κατάταξη τους 
σε πίνακα σύμφωνα με τη μοριοδότηση που περιγρά- 
φεται παρακάτω. Ως εκ τούτου, συντάσσονται πίνακες 
υποψηφίων μη λαμβάνοντας υπόψη τον περιορισμό της 
ανεργίας και στη συνέχεια και της εντοπιότητας. 

Η σειρά κατάταξης των υποψηφίων που έχουν το 
ανωτέρω κριτήριο καθορίζεται με βάση τα ακόλουθα 
κριτήρια: 

α) Τίτλοι σπουδών (30%) 

Ο βαθμός του πτυχίου πολλαπλασιάζεται με 2,2. 

Γ ια αναγνωρισμένο μεταπτυχιακό τίτλο ο υποψήφιος 
λαμβάνει 3 μόρια. 

Για αναγνωρισμένο διδακτορικό τίτλο ο υποψήφιος 
λαμβάνει 5 μόρια. 

β) Εμπειρία (30%) 

Για κάθε μήνα αποδεδειγμένης εργασίας στα Προ¬ 
γράμματα Αθλησης για Όλους, ο υποψήφιος λαμβάνει 
1,25 μόρια με ανώτατο όριο μορίων που μπορεί να λάβει 
από την εμπειρία τα 30 μόρια. 

γ) Οικογενειακή κατάσταση (15%) 

Γ ια κάθε ανήλικο τέκνο 1 μόριο. Γ ια κάθε ανήλικο τέκνο 
πολύτεκνης οικογένειας δίδονται 2 μόρια. 

ε) Ηλικία (5%) 

Η ηλικία του υποψηφίου πολλαπλασιάζεται με 0,125. 

10.3.2 Σε περίπτωση ισοβαθμίας, λαμβάνονται υπόψη 
πρόσθετα κριτήρια που προκύπτουν από το βιογραφι- 
κό σημείωμα, με την εξής προτεραιότητα: Ημερομηνία 
κτήσης πτυχίου, κτήση δεύτερου σχετικού με το αντικεί¬ 
μενο πτυχίου, κτήση βεβαιώσεων σεμιναρίων σχετικών 
με το αντικείμενο, κτήση δεύτερου πτυχίου, βαθμός 
πτυχίου. 

10.3.3 Γ ια τα προγράμματα που αφορούν σε άτομα με 
αναπηρίες, καταρτίζεται ξεχωριστή κατάσταση υποψη¬ 
φίων, στην οποία συμπεριλαμβάνονται όσοι έχουν την 
αντίστοιχη ειδίκευση. 

Σε περίπτωση που δεν υπάρχουν Π.Φ.Α. με τη συγκε¬ 
κριμένη ειδίκευση, δύναται να προσληφθούν Π.Φ.Α. με 
προϋπηρεσία ενός τουλάχιστον έτους στο συγκεκριμένο 
πρόγραμμα. 

10.4 Στις περιπτώσεις που από τη φύση και τις ιδιαιτε¬ 
ρότητες του προγράμματος, σύμφωνα με την κρίση του 
φορέα και την απαραίτητη σύμφωνη γνώμη της Γ.Γ.Α., 
απαιτείται Π.Φ.Α. με συγκεκριμένη ειδίκευση ή εμπει¬ 
ρία, που προβλέπεται στην προκήρυξη, προσλαμβάνεται 
Π.Φ.Α. που έχει τα απαραίτητα προσόντα. 

Επιπλέον για τα προγράμματα στις φυλακές, στα κέ¬ 
ντρα απεξάρτησης και στα κέντρα ψυχικής υγείας, τα 
μόρια προϋπηρεσίας προσμετρούνται μόνο, αν αυτή 
έχει αποκτηθεί στα συγκεκριμένα προγράμματα. Στην 
προκήρυξη για τις συγκεκριμένες θέσεις Π.Φ.Α. πρέπει 
να αναφέρεται η σχετική προϋπηρεσία ως προαπαιτού- 
μενο για την κατάταξη στον πίνακα των υποψηφίων. 

10.5 Για ποσοστό 20% των θέσεων που προκηρύσσει 
ο φορέας δεν προσμετρούνται μόρια προϋπηρεσίας 
στα Π.Α.γ.0., εφόσον το σύνολο των θέσεων που προ¬ 
κηρύσσονται είναι τουλάχιστον 10. Για το ποσοστό του 
20% των θέσεων ο φορέας υποχρεούται να καταρτίσει 
ξεχωριστό πίνακα κατάταξης των υποψηφίων μη προ- 
σμετρώντας τα μόρια προϋπηρεσίας στα ΠΑγΟ όλων 
των υποψηφίων. 

10.6 Οι Π.Φ.Α. προσλαμβάνονται και απασχολούνται 
στα Π.Α.γ.Ο., με σύμβαση εργασίας Ιδιωτικού Δικαίου 
Ορισμένου Χρόνου, διάρκειας μέχρι 8 μήνες. 

10.7 Οικονομικοί Οροι Απασχόλησης. 

(α) Στα Π.Α.γ.Ο. προσλαμβάνονται κατά προτεραιό¬ 
τητα άνεργοι Π.Φ.Α., με δικαίωμα να εργασθούν ως τη 
συμπλήρωση του αριθμού των 30 ωρών ανά εβδομάδα 
σε έναν ή περισσότερους φορείς. 

(β) Όσοι επιλέγονται να εργαστούν στα προγράμματα 
με τη διαδικασία τύπου 3 υπογράφουν σύμβαση εργα¬ 
σίας Ιδιωτικού Δικαίου Ορισμένου Χρόνου, διάρκειας 
μέχρι 8 μήνες, με την Γ.Γ.Α. 

(γ) Αν από το διεξαγόμενο επιτόπιο έλεγχο ή από το 
ενημερωτικό - εισηγητικό του φορέα διαπιστώνεται ότι 
ο εργαζόμενος απουσιάζει αδικαιολόγητα ή δεν προ¬ 
σφέρει τις υπηρεσίες του, σύμφωνα με τα αναφερόμενα 
στην σύμβαση Π.Α.γ.Ο., τότε διακόπτεται το τμήμα του 
εγκεκριμένου προγράμματος του φορέα από τη Γ.Γ.Α. 

10.7.1 Όσοι επιλέγονται για να εργαστούν στα Π.Α.γ.Ο. 
υπογράφουν σύμβαση εργασίας με το φορέα υλοποίη¬ 
σης του προγράμματος, στο οποίο καθορίζεται η ωριαία 
αποζημίωση, βάσει της κείμενης νομοθεσίας και η οποία 
θα χρηματοδοτείται από την Γ.Γ.Α., με το ποσό των 6,35 
ευρώ (μεικτές αποδοχές). 

Για τα Π.Α.γ.Ο. που αφορούν σε άτομα με αναπηρίες, 
φυλακές, κέντρα απεξάρτησης και κέντρα ψυχικής υγεί¬ 
ας, η ωριαία αποζημίωση καθορίζεται, βάσει της κείμε¬ 
νης νομοθεσίας και η οποία θα χρηματοδοτείται από 
την Γ.Γ.Α., με το ποσό των 7,15 ευρώ (μεικτές αποδοχές). 

Σε περίπτωση που η ωριαία αποζημίωση καταβάλλε¬ 
ται βάσει Δελτίου Παροχής Υπηρεσιών, αυτή καθορί¬ 
ζεται, βάσει της κείμενης νομοθεσίας και η οποία θα 
χρηματοδοτείται από την Γ.Γ.Α., με το ποσό των 8,47 
ευρώ (μεικτές αποδοχές, συμπεριλαμβανομένων όλων 
των νόμιμων φόρων και κρατήσεων). 

Σε περίπτωση που η ωριαία αποζημίωση ορίζεται βά¬ 
σει της κείμενης νομοθεσίας σε χαμηλότερο ωρομίσθιο 
από το ποσό που χρηματοδοτεί η Γ.Γ.Α., η χρηματοδό¬ 
τηση θα διαμορφώνεται ανάλογα με το ωρομίσθιο της 
κείμενης νομοθεσίας. 


Άρθρο 11 

Γενικοί εκπαιδευτικοί όροι 

11.1 ΔΟΜΗΜΕΝΑ Π.Α.γ.Ο. 

11.1.1 Για όλα τα Π.Α.γ.Ο. ο αριθμός των αθλουμένων 
ανά τμήμα κυμαίνεται από 13-25 άτομα. 

Ειδικά για τα προγράμματα «Ασκηση στην τρίτη ηλι¬ 
κία» και «Ασκηση στην προσχολική ηλικία» ο αριθμός 
των αθλουμένων ανά τμήμα κυμαίνεται από 8-20 άτομα. 

Γ ια τα προγράμματα ατόμων με αναπηρίες, των κέ¬ 
ντρων Ψυχικής Υγείας και των κέντρων Απεξάρτησης, ο 
αριθμός ατόμων ανά τμήμα κυμαίνεται από 7-12 άτομα. 

11.1.2. Σε περίπτωση που τμήμα έχει αριθμό ατόμων 
μικρότερο των προαναφερθέντων κατώτατων ορίων, 
συγχωνεύεται με άλλο, ενώ τμήμα με αριθμό ατόμων 
μεγαλύτερο των προαναφερθέντων ανώτατων ορίων 
χωρίζεται σε δύο τμήματα. 

Ο αριθμός των ατόμων ανά τμήμα μπορεί να μειωθεί 
περαιτέρω, ύστερα από αντίστοιχο αίτημα του φορέα 
και έγκριση της Γ.Γ.Α., με βάση τις ιδιαιτερότητες των 
συμμετεχόντων στο πρόγραμμα. 

11.1.3 Κατά τη διάρκεια του προγράμματος είναι απα¬ 
ραίτητη η παρουσία Π.Φ.Α. 

11.1.4 Προσωρινή αντικατάσταση των Π.Φ.Α. που ερ¬ 
γάζονται στο πρόγραμμα μπορεί να γίνει για λόγους 
εύρυθμης λειτουργίας των Π.Α,γ.Ο. από άλλους Π.Φ.Α. 
που έχουν επιλεγεί με τις προβλεπόμενες διαδικασίες 
από το φορέα. 

11.1.5 Σε περίπτωση διακοπής της συνεργασίας του 
φορέα με επιλεγέντα Π.Φ.Α., για οποιοδήποτε λόγο, ο 
φορέας προβαίνει σε αντικατάσταση αυτού από τον 
πίνακα επιλαχόντων της διαδικασίας πρόσληψης. Σε 
περίπτωση μη ύπαρξης επαρκούς αριθμού επιλαχόντων 
για την κάλυψη των κενών θέσεων, ο φορέας προβαίνει 
σε προκήρυξη της θέσης ή των θέσεων, σύμφωνα με τα 
όσα προβλέπονται στο παρόν Ο.Π. και υποχρεούται να 
γνωστοποιήσει τη νέα προκήρυξη και την αντικατάστα¬ 
ση στην Διεύθυνση Άθλησης για Ολους της Γ.Γ.Α., υπο¬ 
βάλλοντας ταυτόχρονα τα απαιτούμενα δικαιολογητικά. 

11.2 ΔΟΜΗΜΕΝΑ Π.Α.γ.Ο. ΜΕΓΑΛΗΣ ΔΙΑΡΚΕΙΑΣ 

Η διάρκεια της ημερήσιας άσκησης για κάθε τμήμα 
είναι 60 λεπτά. Η εβδομαδιαία συχνότητα της άσκησης 
είναι 2 έως 3 φορές την εβδομάδα, σε διαφορετικές 
ημέρες η κάθε μία. 

11.3. ΔΟΜΗΜΕΝΑ Π.Α.γ.Ο. ΜΙΚΡΗΣ ΔΙΑΡΚΕΙΑΣ 

Εκτός των όσων αναφέρονται στην παράγραφο 11.1, ειδι¬ 
κά για τα Π.Α.γ.Ο. μικρής διάρκειας, ισχύουν τα παρακάτω. 

11.3.1 «Χειμερινά προγράμματα» 

(α) Η μέγιστη διάρκεια υλοποίησης του κάθε τμήματος 
είναι 8 εβδομάδες. 

(β) Η διάρκεια της ημερήσιας άσκησης είναι 2 έως 3 
ώρες. 

(γ) Η εβδομαδιαία συχνότητα εφαρμογής είναι 1 έως 
2 φορές την εβδομάδα, σε διαφορετικές ημέρες. 

11.3.2 «Θερινά προγράμματα» 

(α) Η μέγιστη διάρκεια υλοποίησης του κάθε τμήματος 
είναι 8 εβδομάδες. 

(β) Η διάρκεια της ημερήσιας άσκησης είναι 1 ώρα. 

(γ) Η εβδομαδιαία συχνότητα εφαρμογής είναι έως 5 
φορές την εβδομάδα. 

11.4 ΜΗ ΔΟΜΗΜΕΝΑ Π.Α.γ.Ο. 

Εκτός των όσων αναφέρονται στις παραγράφους 

11.1.3 έως και 11.1.6, επιπροσθέτως, για τα μη δομημένα 
Π.Α.γ.Ο., ισχύουν τα παρακάτω: 

11.4.1 Το πρόγραμμα δεν μπορεί να υπερβαίνει τις 6 
ώρες ημερησίως. 

α) Σε περίπτωση διάρκειας 5 ή 6 ωρών ημερησίως, 
το πρόγραμμα υλοποιείται υποχρεωτικά σε 2 χρονικές 
ζώνες (π.χ. πρωί και απόγευμα). 

β) Σε περίπτωση διάρκειας μέχρι 4 ώρες ημερησίως, 
το πρόγραμμα μπορεί να υλοποιείται σε μια χρονική 
ζώνη (π.χ. πρωί ή απόγευμα). 

(γ) Στο πρόγραμμα πρέπει να αποτυπώνονται οι κύ¬ 
ριες, οι δευτερεύουσες και οι παράλληλες αθλητικές 
δραστηριότητες. 

(δ) Ο ελάχιστος αριθμός αθλούμενων ατόμων σε κάθε 
μη δομημένο πρόγραμμα είναι 100 άτομα εβδομαδιαίως 
και μπορεί να προσδιοριστεί διαφορετικά σε σχέση με 
τη διάρκεια και τη συχνότητα υλοποίησης, τον αριθ¬ 
μό των δραστηριοτήτων, τις ιδιαιτερότητες της κάθε 
αθλητικής δραστηριότητας, τη δυνατότητα του χώρου 
και του εξοπλισμού και την εβδομαδιαία και εποχική 
κατανομή (π.χ. καθημερινές ή Σαββατοκύριακα, περίοδος 
διακοπών κ.λπ.). 

ΜΕΡΟΣ Β ΣΥΣΤΗΜΑ ΔΙΑΧΕΙΡΙΣΗΣ, 
ΠΑΡΑΚΟΛΟΥΘΗΣΗΣ, ΑΞΙΟΛΟΓΗΣΗΣ 
ΚΑΙ ΕΛΕΓΧΟΥ Π.Α.γ.Ο. 

Άρθρο 12 

Υποβολή και τήρηση δικαιολογητικών 
από τους φορείς υλοποίησης 

α. Το αργότερο εντός δέκα πέντε (15) ημερών από 
την έναρξη του προγράμματος, ο φορέας υλοποίησης 
υποχρεούται να υποβάλει στη Διεύθυνση Άθλησης για 
Ολους της Γ.Γ.Α. το Έντυπο Έναρξης Π.Α.γ.Ο. (Δελτία 
01,02,03) και εντός πέντε (5) ημερών κάθε αλλαγή αυτού. 
Ο φορέας υποχρεούται να τηρεί και να αποστέλλει στην 
Γ.Γ.Α., αν του ζητηθούν, τα παρακάτω: 

- Κατάσταση Π.Φ.Α. με σύντομα βιογραφικά σημειώ¬ 
ματα, συνοδευμένα από τους τίτλους σπουδών και τα 
απαιτούμενα αποδεικτικά εκπαιδευτικής επαγγελματι¬ 
κής προϋπηρεσίας και εμπειρίας. 

- Υπεύθυνη δήλωση του Ν. 1599/1986 ότι τα στοιχεία 
που αναφέρονται στο βιογραφικό των Π.Φ.Α. είναι αλη¬ 
θή, ότι δέχονται να συμμετάσχουν στο συγκεκριμένο 
πρόγραμμα. 

-Έγγραφα σχετικά με τον τρόπο επιλογής Π.Φ.Α. και 
Πρακτικό Επιλογής αυτών. 

β. Μετά την υλοποίηση του προγράμματος, ο φορέας 
υποχρεούται, το αργότερο εντός δύο μηνών, να υποβά¬ 
λει αίτηση αποπληρωμής του προγράμματος, η οποία 
περιλαμβάνει: 

- Έντυπο αποπληρωμής με αναλυτική κατάσταση 
επιλέξιμων δαπανών (είδος δαπάνης ανά κατηγορία, 
ποσό, αριθμό και ημερομηνία έκδοσης παραστατικού 
και τρόπο επιμερισμού των δαπανών, εφόσον υπάρχει), 

- Αναλυτική έκθεση υλοποίησης, η οποία θα περιλαμ¬ 
βάνει αξιολόγηση των Π.Φ.Α. και του προγράμματος. 

- Εντάλματα πληρωμής. 

- Συμβάσεις εργασίας των Π.Φ.Α. 

- Βεβαίωση με υπογραφή του υπευθύνου του φορέα 
χρηματοδότησης ότι έχει ακολουθηθεί η νόμιμη διαδι¬ 
κασία πρόσληψης των Π.Φ.Α. 

- Αποδείξεις παροχής υπηρεσιών των Π.Φ.Α., σύμφωνα 
με τη φορολογική νομοθεσία καθώς και μισθοδοτικές 
καταστάσεις. 


12.1. Το πρόγραμμα ακυρώνεται, εφόσον από τον έλεγ¬ 
χο των προσκομισθέντων δικαιολογητικών προκύπτει 
ότι αυτό δεν υλοποιείται σύμφωνα με τους όρους της 
έγκρισης. 

12.2. Σε περίπτωση που διαπιστωθεί ότι στην κατάστα¬ 
ση δαπανών έχουν συμπεριληφθεί μη επιλέξιμες δαπά¬ 
νες, περικόπτεται το αντίστοιχο ποσό από το συνολικό 
κόστος του προγράμματος. 

12.3. Σε περίπτωση μη τήρησης των προθεσμιών για 
την υποβολή των αιτήσεων αποπληρωμής, το πρόγραμ¬ 
μα ακυρώνεται κατόπιν σχετικού εγγράφου της Γ.Γ.Α. 
και γίνεται επιστροφή των μέχρι τότε εισπραχθέντων 
από το φορέα προκαταβολών. 

12.4. Ειδικά για τα Ο.Π.Α.γ.Ο. με διετή διάρκεια, στο 
τέλος κάθε ενδιάμεσης περιόδου υποβάλλονται όσα 
αναφέρονται στο στοιχείο β του παρόντος άρθρου. 

Στα Ο.Π.Α.γ.0. με έως διετή διάρκεια, ο φορέας, του¬ 
λάχιστον δύο μήνες πριν από την έναρξη των Π.Α.γ.Ο. 
μεγάλης διάρκειας, ενδιάμεσης ή τελευταίας περιόδου 
υλοποίησης, μπορεί να υποβάλλει έντυπο αναθεώρη¬ 
σης, ζητώντας μερική τροποποίηση του εγκεκριμένου 
Ο.Π.Α.γ.Ο. 

Άρθρο 13 
Έλεγχος 

Η Γ.Γ.Α., προκειμένου να εξασφαλίσει: 

• Την αποτελεσματικότητα των ενεργειών για την 
υλοποίηση των Π.Α.γ.Ο., 

• Την τήρηση του νομικού πλαισίου σχετικά με την 
υλοποίηση των Π.Α.γ.Ο., 

• Το χαρακτήρα και το περιεχόμενο των εγκεκριμέ¬ 
νων Π.Α.γ.Ο., 

• Την επιλεξιμότητα των δαπανών και την αιτιολό¬ 
γηση τους, 

• Την πρόληψη ή τη διαπίστωση τυχόν παραβάσεων 
και την επιβολή κυρώσεων, 

• Την ανάκτηση τυχόν καταβληθέντων ποσών, ύστερα 
από τη διαπίστωση σχετικής παράβασης, λαμβάνει τα 
αναγκαία μέτρα δια της διενέργειας ελέγχων στους 
φορείς υλοποίησης. 

Οι έλεγχοι πραγματοποιούνται είτε από την Γ.Γ.Α. είτε, 
κατ' εντολή αυτής, από Υπηρεσίες ή/και επιτροπές αυ¬ 
τής, σύμφωνα με τα οριζόμενα στο παρόν άρθρο. 

13.1. Οι έλεγχοι στους φορείς υλοποίησης των Π.Α.γ.Ο. 
από την Γ.Γ.Α. ή τα εντεταλμένα όργανα της είναι είτε 
επιτόπιοι, είτε πραγματοποιούνται με την προσκόμιση 
από το φορέα υλοποίησης στην αρμόδια υπηρεσία των 
απαραίτητων εγγράφων, εντός των χρονικών ορίων που 
τίθενται από τα ελεγκτικά όργανα. Η μη έγκαιρη συμ¬ 
μόρφωση με τα ανωτέρω χρονικά όρια έχει ως συνέπεια 
τη μη χρηματοδότηση του φορέα. 

13.2. Ο έλεγχος κάθε προγράμματος, κατά περίπτωση, 
συνίσταται στον τεκμηριωμένο τεχνικό, επιστημονικό, 
λογιστικό και οικονομικό έλεγχο αυτού, καθώς και στον 
έλεγχο διεξαγωγής του, σύμφωνα με τις ισχύουσες δι¬ 
ατάξεις. 

Επίσης ελέγχεται: 

α. Η τήρηση των στόχων του Ο.Π. στο οποίο έχει 
ενταχθεί η ενέργεια. 

β. Η καλή δημοσιονομική διαχείριση, η οποία περιλαμ¬ 
βάνει, μεταξύ άλλων, την τήρηση του νομικού πλαισίου 
και αφορά ιδιαίτερα στη δικαιολόγηση και στη λογιστική 
καταγραφή των δαπανών, στην τήρηση των φορολο- 

γικών νόμων και στη διαχείριση σύμφωνα με την αρχή 
της οικονομίας (σχέση κόστους - οφέλους). 

13.3. Οι ελεγχόμενοι φορείς υποχρεούνται να αναρ- 
τούν το Έντυπο Έναρξης Π.Α.γ.Ο. τους στην ιστοσελίδα 
τους και να το ενημερώνουν για τυχόν αλλαγές. 

13.4. Οι ελεγχόμενοι φορείς υποχρεούνται να παρέ¬ 
χουν κάθε δυνατή βοήθεια και ενημέρωση προς τα όρ¬ 
γανα που διενεργούν τους ελέγχους. 

13.5. Τα παραστατικά των δαπανών πρέπει να είναι 
πρωτότυπα ή νομίμως επικυρωμένα. Δεν γίνονται δε¬ 
κτά συγκεντρωτικά τιμολόγια, εφόσον αυτά δε συνο¬ 
δεύονται από αναλυτικά παραστατικά των επί μέρους 
δαπανών. 

13.6. Η τήρηση των παραπάνω αναφερομένων στοι¬ 
χείων είναι υποχρεωτική. Η μη τήρηση ή η ελλιπής ή η 
μη νόμιμη τήρηση αυτών, πέραν οποιοσδήποτε άλλης 
επίπτωσης, επιφέρει την ακύρωση των προγραμμάτων, 
την επιστροφή τυχόν εισπραχθέντων χρηματικών πο¬ 
σών και τον αποκλεισμό του φορέα υλοποίησης από 
μελλοντικές χρηματοδοτήσεις της Γ.Γ.Α. για τα επόμενα 
δύο (2) χρόνια. 

13.7. Προκειμένου οι πόσης φύσεως δαπάνες να θε¬ 
ωρούνται επιλέξιμες και να χρηματοδοτούνται, πρέπει 
αποκλειστικά να αφορούν στην εγκεκριμένη ενέργεια 
που υλοποιήθηκε, σύμφωνα με τους όρους του παρό¬ 
ντος Ο.Π.. 

13.8. Στοιχεία των οποίων η τήρηση είναι υποχρεωτι¬ 
κή και τα οποία δεν επιδείχθηκαν κατά τον έλεγχο με 
υπαιτιότητα του φορέα, δεν λαμβάνονται υπόψη κατά 
την εξέταση ενδεχόμενης ένστασης. 

Άρθρο 14 

Κριτήρια και διαδικασία αξιολόγησης φορέων 
και αιτήσεων - προτάσεων για την υλοποίηση Π.Α.γ.Ο. 

14.1 ΚΡΙΤΗΡΙΑ ΑΞΙΟΛΟΓΗΣΗΣ ΦΟΡΕΩΝ ΓΙΑ ΥΛΟΠΟΙΗΣΗ 
Π.Α.γ.Ο. 

Οι φορείς υλοποίησης Π.Α.γ.Ο. αξιολογούνται με βάση 
τα παρακάτω: 

(1) Οργάνωση και διοίκηση 

(2) Ανθρώπινο δυναμικό 

(3) Εγκαταστάσεις και εξοπλισμός 

(4) Οικονομικά στοιχεία 

(5) Προγραμματισμός 

(6) Σύστημα παρακολούθησης και ελέγχου των αθλη¬ 
τικών προγραμμάτων και δράσεων 

(7) Επιστημονική υποστήριξη 

(8) Συνεργασία και δικτύωση 

(9) Πλαίσιο συνοδευτικών και υποστηρικτικών ενερ¬ 
γειών 

(10) Ενημέρωση - προβολή και επικοινωνία 

Αναλυτικά οι τομείς αξιολόγησης περιλαμβάνουν: 

14.1.1 Οργάνωση και διοίκηση φορέα 

Α. Μορφή του φορέα υλοποίησης 

Α1. Ν.Π.Δ.Δ. ή Ν.Π.Ι.Δ. με αρμοδιότητα τον αθλητισμό ή 
και μαζί με πολιτισμό, νεολαία, εκπαίδευση κ.λπ. 

Α2. Οργανική μονάδα της Κεντρικής Υπηρεσίας με 
αρμοδιότητα τον αθλητισμό ή και μαζί με πολιτισμό, 
νεολαία, εκπαίδευση κ.λπ. 

Β. Οργάνωση του φορέα 

Β1. Σύσταση - νομική υπόσταση φορέα 

Β2. Οργανισμός Εσωτερικής Υπηρεσίας 

Β3. Κανονισμός λειτουργίας - Καταστατικό διοίκησης 
και λειτουργίας του νομικού προσώπου 


Β4. Οργανόγραμμα 
Β5. Νόμιμοι εκπρόσωποι 

Β6. Υπεύθυνος επικοινωνίας για θέματα σχεδιασμού 

14.1.2. Ανθρώπινο δυναμικό 

Α. Εκπαιδευτικό και προπονητικό δυναμικό 
Β. Επιστημονικό προσωπικό 
Γ. Διοικητικό προσωπικό 
Δ. Βοηθητικό προσωπικό 

Για τις παραπάνω κατηγορίες αναφέρονται στοιχεία 
που αφορούν σε εργασιακές σχέσεις, μορφές επαγ¬ 
γελματικής απασχόλησης, θέσεις εργασίας, προσόντα, 
προϋπηρεσία και εμπειρία. 

14.1.3. Εγκαταστάσεις και εξοπλισμός 
Κατηγορίες και είδη αθλητικών εγκαταστάσεων με 

βάση τον τύπο, το μέγεθος και τον εξοπλισμό: 

Α. Δημοτικά Αθλητικά Κέντρα 
Β. Αθλητικά Κέντρα Γειτονιάς 
Γ. Αθλητικά Πολυκέντρα 
Δ. Ανοικτοί Χώροι Αθλησης 
Ε. Σχολικοί Αθλητικοί Χώροι 
Στ. Πανεπιστημιακοί Αθλητικοί Χώροι 
Ζ. Άλλοι χώροι και εγκαταστάσεις που χρησιμοποιού¬ 
νται για υλοποίηση των Π.Α.γ.Ο. 

Γ ια κάθε αθλητική εγκατάσταση ή αξιοποιούμενο 
χώρο, για δραστηριότητες άθλησης και άσκησης, ανα- 
φέρονται στοιχεία που αφορούν: 

• στη χωρητικότητα και στον εξοπλισμό 

• στη διαθεσιμότητα (από ποιους, πώς και πόσο χρη¬ 
σιμοποιείται) 

• στην οργάνωση και διοίκηση 

• στο κόστος λειτουργίας και συντήρησης 

• στην τιμολόγηση χρήσης , αν υφίσταται 

14.1.4. Οικονομικά στοιχεία του φορέα 

Α. Προϋπολογισμοί των τελευταίων δύο ετών 
Β. Απολογισμοί των τελευταίων δύο ετών 
Γ. Πόροι και πηγές χρηματοδότησης για τον αθλη¬ 
τισμό 

Δ. Προϋπολογισμός του αιτούμενου ολοκληρωμένου 
προγράμματος, στον οποίο θα εμφανίζονται ανά κωδικό 
οι δαπάνες που καλύπτονται από το φορέα, καθώς και 
οι δαπάνες για τις οποίες ο φορέας ζητεί χρηματοδό¬ 
τηση από την Γ.Γ.Α. 

Ε. Στοιχεία οικονομικής διαχείρισης και προγραμμα¬ 
τισμού των αθλητικών προγραμμάτων (κοστολόγηση 
προγραμμάτων, οικονομική συμμετοχή αθλουμένων, 
χορηγίες κ.α.) 

14.1.5. Προγραμματισμός φορέα 

Α. Στρατηγικός σχεδιασμός φορέα 
Β. Επιχειρησιακό σχέδιο δράσης φορέα 
Γ. Ετήσια σχέδια δράσης άλλων φορέων που συνδέ¬ 
ονται άμεσα ή έμμεσα με την υλοποίηση των Ο.Π.Α.γ.Ο. 

14.1.6. Σύστημα παρακολούθησης και ελέγχου των 
αθλητικών Π.Α.γ.Ο. και δράσεων από το φορέα 

Α. Ποσοτικά και ποιοτικά στοιχεία ελέγχου των Π.Α.γ.Ο. 
Β. Διαδικασία παρακολούθησης και ελέγχου της υλο¬ 
ποίησης των Π.Α.γ.Ο. 

Γ. Τρόπος εφαρμογής του νομοθετικού πλαισίου της 
διοίκησης με στόχους ή εφαρμογής συστημάτων δια¬ 
χείρισης ποιότητας. 

Δ. Αξιολόγηση της απόδοσης 
Ε.Έκθεση και επικαιροποίηση των Π.Α.γ.Ο. και των συμ- 
μετεχόντων διαδικτυακά, ώστε ο πολίτης να έχει τη δυ¬ 
νατότητα έλεγχου της σωστής λειτουργίας των Π.Α.γ.Ο. 

Στ. Διαδικτυακή φόρμα επικοινωνίας με τον πολίτη 
για παρατηρήσεις - προτάσεις σχετικά με τα Π.Α.γ.Ο. 

14.1.7. Επιστημονική υποστήριξη 

Α. Περιεχόμενο Π.Α.γ.Ο. Β. Επιμόρφωση στελεχών Γ. 
Έρευνα - Αξιολόγηση 

14.1.8. Συνεργασία και δικτύωση 

Α. Με σχολικές μονάδες (φυσική αγωγή, σχολικά αθλη¬ 
τικά πρωταθλήματα, ολοήμερα σχολεία κ.λπ.) 

Β. Με αθλητικά σωματεία (ακαδημίες αθλημάτων, υπο¬ 
στήριξη νεαρών αθλητών, εκδηλώσεις) 

Γ. Με άλλες Υπηρεσίες και νομικά πρόσωπα του ίδιου 
φορέα (κέντρα παιδιού, κοινωνική υπηρεσία κ.λπ.) όταν 
πρόκειται για ΟΤΑ Δ. Με μη Κυβερνητικές Οργανώσεις 
Ε. Με άλλους φορείς υλοποίησης προγραμμάτων (δι¬ 
αδημοτικές αθλητικές συνεργασίες) 

Στ. Με τριτοβάθμια εκπαίδευση (για θέματα κατάρτι¬ 
σης, έρευνας, επιμόρφωσης) 

Ζ. Με υπηρεσίες περιφέρειας, Γενικών Γραμματειών 
και Υπουργείων 

Η. Με φορείς διοργάνωσης προγραμμάτων εργασι¬ 
ακής άθλησης 

14.1.9. Πλαίσιο συνοδευτικών και υποστηρικτικών 
ενεργειών 

Ο φορέας υποβάλλει πλαίσιο συνοδευτικών και υπο¬ 
στηρικτικών ενεργειών, όπως: 

• Πραγματοποίηση ημερίδων ενημέρωσης - ευαισθη- 
τοποίησης σε θέματα διατροφής. 

• Οργάνωση αθλητικών εκδηλώσεων - σύνδεση με 
τα Π.Α.γ.Ο. 

• Άλλες εκδηλώσεις (εκδρομές, γιορτές κ.α.). 

• Αξιολόγηση του βιολογικού δυναμικού, με σκοπό 
τη διαπίστωση του βαθμού επίτευξης των στόχων του 
προγράμματος. 

• Αξιολόγηση του υλοποιούμενου προγράμματος. 

14.1.10. Ενημέρωση, προβολή και επικοινωνία 

Α. Έντυπα προβολής και επικοινωνίας των προγραμ¬ 
μάτων του φορέα 
Β. Ιστοσελίδα φορέα 
Γ. Δελτία τύπου φορέα 
Δ. Γραμματεία φορέα 

14.2 ΔΙΑΔΙΚΑΣΙΑ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ-ΠΡΟ- 
ΤΑΣΕΩΝ ΤΩΝ ΦΟΡΕΩΝ 

Η διαδικασία της αξιολόγησης και επιλογής των αι¬ 
τήσεων - προτάσεων που υποβάλλονται διενεργείται 
σε τρεις φάσεις. 

14.2.1 ΠΡΩΤΗ ΦΑΣΗ: ΕΛΕΓΧΟΣ ΠΛΗΡΟΤΗΤΑΣ ΤΩΝ ΑΙ¬ 
ΤΗΣΕΩΝ - ΠΡΟΤΑΣΕΩΝ 

1. Στην πρώτη φάση αξιολόγησης γίνεται έλεγχος της 
πληρότητας των στοιχείων της αίτησης-πρότασης, κα¬ 
θώς και της τήρησης των όρων του Ο.Π. και συμπληρώ¬ 
νεται το έντυπο ελέγχου πληρότητας. 

2. Είτε υπάρχει είτε δεν υπάρχει πληρότητα το απο¬ 
τέλεσμα πρέπει να αιτιολογείται από τις παρατηρήσεις 
των ασκούντων τον έλεγχο που ορίζονται από την Γ.Γ.Α. 

Οι αιτήσεις-προτάσεις που, ύστερα από τον έλεγχο, 
χαρακτηρίζονται ως ΠΛΗΡΕΙΣ προωθούνται στη δεύτε¬ 
ρη φάση αξιολόγησης, συνοδευόμενες από το έντυπο 
ελέγχου πληρότητας. 

Μια αίτηση-πρόταση χαρακτηρίζεται ως ΕΛΛΙΠΗΣ 
στην περίπτωση που έστω και ένα από τα ουσιαστικά 
στοιχεία αξιολόγησης δεν έχει συμπληρωθεί στην αί¬ 
τηση-πρόταση που υποβλήθηκε. Οι αιτήσεις-προτάσεις 
που θα χαρακτηρισθούν ως ελλιπείς καταγράφονται 


σε ειδικό κατάλογο, στον οποίο περιέχεται ο αριθμός 
πρωτοκόλλου, η επωνυμία του αιτούντος φορέα και οι 
διαπιστωθείσες ελλείψεις. 

14.2.2 ΔΕΥΤΕΡΗ ΦΑΣΗ: ΑΞΙΟΛΟΓΗΣΗ ΤΩΝ ΑΙΤΗΣΕΩΝ- 
ΠΡΟΤΑΣΕΩΝ ΚΡΙΤΗΡΙΑ ΑΞΙΟΛΟΓΗΣΗΣ. 

Κατά τη δεύτερη φάση η αίτηση-πρόταση αξιολογεί¬ 
ται βάσει δύο ενοτήτων κριτηρίων, που αφορούν σε: 

α. Κριτήρια αξιολόγησης της δομής και του περιεχο¬ 
μένου της αίτησης-πρότασης, της μεθοδολογίας και 
των διαδικασιών εφαρμογής. 

Αναλυτικότερα αξιολογούνται: 

• Η ακρίβεια και το εφικτό του σκοπού, των στόχων 
και του περιεχομένου του προγράμματος. 

• Η πληρότητα της περιγραφής του αναλυτικού πε¬ 
ριεχομένου του προγράμματος. 

• Η επαρκής ανάλυση των προσόντων των Π.Φ.Α. και 
η συμβατότητα τους με το αναλυτικό περιεχόμενο του 
προγράμματος. 

• Η καινοτομία που τυχόν προτείνεται, εφόσον εκτι- 
μάται ότι αυτή αυξάνει την αποτελεσματικότητα του 
προγράμματος. 

• Η καταλληλότητα και η ποιότητα της επιστημονι¬ 
κής μεθοδολογίας και των διαδικασιών υλοποίησης του 
προγράμματος. 

• Η επάρκεια μέσων (εξοπλισμού και υποδομής) και 
χώρων που θα χρησιμοποιηθούν. 

β. Εμπειρία του φορέα και αξιολόγηση της υλοποίησης 
των προγραμμάτων της προηγούμενης τριετίας. 

ΔΙΑΔΙΚΑΣΙΑ ΑΞΙΟΛΟΓΗΣΗΣ. 

Η αξιολόγηση της κάθε αίτησης-πρότασης στη δεύτε¬ 
ρη φάση γίνεται από δύο αξιολογητές χωριστά. Αξιολο- 
γητές μπορεί να είναι είτε ο Περιφερειακός Υπεύθυνος 
των Π.Α.γ.Ο. είτε Π.Φ.Α. ο οποίος υπηρετεί στην Γ.Γ.Α. 
και ειδικότερα στη Διεύθυνση Αθλησης για Όλους είτε 
ακόμα Π.Φ.Α. με εξειδίκευση ή εμπειρία στην Αθληση 
για Όλους και στα επί μέρους αντικείμενα που αξιο¬ 
λογούνται. Στην τελευταία περίπτωση οι αξιολογητές 
προτείνονται από τη Διεύθυνση Αθληση για Ολους. 

Η κρίση των αξιολογητών εκφράζεται αναλυτικά με τη 
βαθμολόγηση των αντίστοιχων κριτηρίων κατά ενότητα 
σε κλίμακα και με έκθεση που συντάσσουν αιτιολογεί¬ 
ται η κρίση τους στα θετικά σημεία και στις αδυναμίες 
της πρότασης. Οι αξιολογητές αποτυπώνουν την κρίση 
τους στο ειδικό έντυπο ο κάθε ένας χωριστά. Οσες 
αιτήσεις-προτάσεις δεν απορρίπτονται στη δεύτερη 
φάση της αξιολόγησης προωθούνται στην τρίτη φάση 
της διαδικασίας αξιολόγησης. 

14.2.3 ΤΡΙΤΗ ΦΑΣΗ 

Κατά την τρίτη φάση οι αιτήσεις-προτάσεις αξιολο¬ 
γούνται περαιτέρω από Γνωμοδοτικές Επιτροπές (Γ.Ε.), 
οι οποίες συγκροτούνται από την Γ.Γ.Α. κατά κατηγορία 
προγραμμάτων ή και κατά γεωγραφική περιφέρεια. Ο 
αριθμός των Γ.Ε. που συνιστώνται είναι ανάλογος με το 
πλήθος των αιτήσεων-προτάσεων που έχουν υποβληθεί. 

Κάθε Γ.Ε. αποτελείται από Π.Φ.Α. και ειδικότερα από 
έναν υπάλληλο της Γ.Γ.Α. του κλάδου ΠΕ Φυσικής Αγω¬ 
γής, ως πρόεδρο, και δύο εμπειρογνώμονες σε θέματα 
Μαζικού Αθλητισμού ή υπαλλήλους της Γ.Γ.Α ή υπηρε- 
τούντες στην Γ.Γ.Α. 

Η Γ.Ε. συνεδριάζει έγκυρα, εφόσον είναι παρόντα και 
τα 3 μέλη αυτής, ύστερα από πρόσκληση του προέ¬ 
δρου της. Στα άλλα δύο μέλη της Γ.Ε. κατά την ώρα 
της συνεδρίασης δίδεται από τον πρόεδρο της Επιτρο- 

πής φάκελος, που περιέχει κατάλογο με τις αιτήσεις- 
προτάσεις οι οποίες έχουν περάσει επιτυχώς στις δύο 
πρώτες φάσεις αξιολόγησης, τα έντυπα αξιολόγησης 
των δύο αξιολογητών (ανά αίτηση-πρόταση), καθώς και 
τη συγκεντρωτική βαθμολογία του συνόλου των εξε- 
ταζομένων αιτήσεων-προτάσεων. Ο φάκελος της κάθε 
αίτησης-πρότασης είναι στη διάθεση της Γ.Ε. κατά τις 
συνεδριάσεις. 

Κάθε αίτηση-πρόταση παρουσιάζεται στη Γ.Ε. από τον 
Πρόεδρο της, ο οποίος και την εισηγείται. Ακολουθεί 
συζήτηση, με σκοπό τη διαμόρφωση άποψης για το 
βαθμό επάρκειας της αίτησης-πρότασης, με βάση τα 
κριτήρια του Ο.Π., αφού συνεκτιμηθούν και οι κρίσεις 
της δεύτερης φάσης αξιολόγησης. Στη συνέχεια κάθε 
μέλος της Γ.Ε. βαθμολογεί την αίτηση-πρόταση χωριστά 
για κάθε ενότητα κριτηρίων, με βαθμό σε κλίμακα, σε 
ειδικό έντυπο, το οποίο υπογράφει και παραδίδει στον 
πρόεδρο της Γ.Ε. 

Με βάση τη συνολική βαθμολογία, μια αίτηση-πρόταση 
μπορεί να χαρακτηρισθεί ως: 

ΠΟΛΥ ΚΑΛΗ, ΚΑΛΗ, ΑΠΟΔΕΚΤΗ, ΑΝΕΠΑΡΚΗΣ. 

Οι αιτήσεις-προτάσεις που χαρακτηρίζονται ως ΑΝΕ¬ 
ΠΑΡΚΕΙΣ απορρίπτονται, ενώ οι αιτήσεις-προτάσεις που 
χαρακτηρίζονται ως ΠΟΛΥ ΚΑΛΕΣ ή ΚΑΛΕΣ ή ΑΠΟΔΕ¬ 
ΚΤΕΣ κατατάσσονται, ανάλογα με τη βαθμολογία τους 
και προωθούνται για υλοποίηση κατά προτεραιότητα, 
με βάση τους διαθέσιμους πόρους. 

Η Γ.Ε. μπορεί επίσης να διατυπώσει συγκεκριμένες 
υποδείξεις τροποποιήσεων για το αντικείμενο ή για 
άλλα στοιχεία της αίτησης-πρότασης για τα οποία θε¬ 
ωρεί ότι χρειάζονται βελτίωση. Οι παρατηρήσεις αυτές 
καταγράφονται στο ειδικό έντυπο βαθμολογίας. Η Γ.Ε. 
ερευνά επίσης το ύψος και την ανάλυση του προϋπολο¬ 
γισμού και μπορεί να προτείνει, όπου κρίνεται αναγκαίο, 
συγκεκριμένες περικοπές. 

Μετά την τελική βαθμολόγηση των αιτήσεων-προτά- 
σεων για υλοποίηση ενεργειών, η Γ.Ε. υποβάλλει αρμο- 
δίως τις αιτήσεις-προτάσεις για έγκριση. 

Τα πρόσωπα που ορίζονται είτε αξιολογητές είτε 
μέλη των Γ.Ε. δεν επιτρέπεται να έχουν ουδεμία εμφα¬ 
νή ή αφανή οικονομική σχέση ή συγγένεια και εν γένει 
συνεργασία οποιοσδήποτε μορφής με τους προτείνο- 
ντες την ενέργεια φορείς. Σε περίπτωση που συντρέχει 
οποιοδήποτε από τα προαναφερόμενα κωλύματα, ο 
αξιολογητής ή το μέλος της Γ.Ε. οφείλει να ζητεί την 
εξαίρεση του. 

Προς το σκοπό αυτό οι αξιολογητές και τα μέλη των 
Γ.Ε., μετά τον ορισμό τους, υποβάλλουν σχετική υπεύθυ¬ 
νη δήλωση του Ν. 1599/1986 περί μη ύπαρξης κωλύματος 
στο πρόσωπο τους. 


ΜΕΡΟΣ Γ 

ΓΕΝΙΚΟΙ ΟΡΟΙ ΥΛΟΠΟΙΗΣΗΣ Π.Α.γ.Ο. 

Άρθρο 15 

15.1. Οι εγγραφές των ενδιαφερομένων για να συμ¬ 
μετέχουν στα Π.Α.γ.0. γίνονται με ευθύνη των φορέων 
υλοποίησης των προγραμμάτων. Οι συμμετέχοντες στα 
Π.Α.γ.0. θα πρέπει να προσκομίζουν ιατρική βεβαίωση 
ικανότητας άθλησης. Την ευθύνη για τη συγκέντρωση 
των βεβαιώσεων έχει ο φορέας που θα υλοποιήσει το 
οικείο πρόγραμμα. 

Οι φορείς υλοποίησης των Π.Α.γ.Ο. πρέπει να εξασφα¬ 
λίζουν τους κατάλληλους χώρους για άθληση, οι οποίοι 
απαραιτήτως πληρούν τις στοιχειώδεις προδιαγραφές 
υγιεινής και ασφάλειας για τους αθλούμενους. 

Οι φορείς υλοποίησης των Π.Α.γ.Ο. είναι υπεύθυνοι 
να ενημερώνουν τους αθλούμενους για την πραγματο¬ 
ποίηση των προγραμμάτων, με υποχρεωτική ανάρτηση 
των προγραμμάτων στο διαδίκτυο, καθώς και με κάθε 
άλλο πρόσφορο μέσο (εφημερίδες, ανακοινώσεις κ.λπ.) 

15.2. Τα προγράμματα και τα τμήματα που εγκρίνονται 
από την Γ.Γ.Α δεν επιδέχονται μεταβολή για κανένα 
λόγο, χωρίς την έγκριση της. 

15.3. Ενστάσεις φορέων για θέματα εγκρίσεων ή δια¬ 
κοπής προγραμμάτων κατατίθενται στην Γ.Γ.Α, που λαμ¬ 
βάνει τις αποφάσεις για αυτά τα θέματα. Οι ενστάσεις 
θα πρέπει να κατατίθενται εντός 10 εργασίμων ημερών 
από την ημερομηνία της γνωστοποίησης της διοικητικής 
πράξης στον ενδιαφερόμενο, εκτός αν σε επιμέρους 
θέματα, ορίζεται άλλη προθεσμία στο παρόν Ο.Π. 

Αρθρο 16 

Συνέπειες παραβίασης του Ο.Π. 

Με την επιφύλαξη της παραγράφου 13.7 του άρθρου 
13 της παρούσας επιπροσθέτως η μη τήρηση από το 
φορέα υλοποίησης των οριζομένων στην παρούσα υπο¬ 
χρεώσεων αυτού, των όρων και προϋποθέσεων, καθώς 
και των διαδικασιών των Π.Α.γ.0. ή γενικά η παραβίαση 
απ' αυτόν του Ο.Π., συνεπάγεται την ανάκληση του προ¬ 
γράμματος και την εξέταση από την Γ.Γ.Α της διακοπής 
της συνεργασίας με το φορέα στο μέλλον. 

Αρθρο 17 

Με την παρούσα απόφαση παύει να ισχύει κάθε προ¬ 
ηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΙΩΑΝΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ 1 ") 


Ηλεκτρονική Διεύθυνση: Ιι1ίρ://νννννν.βί.9ΐ· - β-πιαϊΙ: ννβόπΐ33ΐβΓ.β1@οί·9Γ 

